Jehová Diosar yupaychañ utjja wali askit uñjapjjañäni: Tantachasiñ Uta wali qʼoma ukhamarak sum uñjapjjañäni | Taman yatjjatañataki\nYatiyañataki (congregacionan yatjjatañataki) | Julio 2015\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Batako toba Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estados Unidos markan amparamp parlirinakataki Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikamba Kikuyu Kiluba Kiniaruanda Kirguís Kiribatiano Kirundi Kisi Krío Lamba Letón Lhukonzo Lifu Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Polaco Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Silozi Sranangtongo Suajili Sueco Tagalo Tai Tamil Tayik Telugu Tigriña Tivo Tok pisin Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wolaita Yao Yoruba Zandé Zapoteco (Istmo) Árabe Ñanya\nJehová Diosar yupaychañ utjja wali askit uñjapjjañäni\n“Utamar munañaw tukuntitu.” (JUAN 2:17)\n127, 118 QʼOCHUNAKA\n¿Kunjamsa tantachäwinakar wali askit uñjatas uñachtʼaysna?\n¿Kunjamsa jukʼampi Tantachasiñ Utanak lurasiñapatakejj yanaptʼsna?\n¿Kunatsa Tantachasiñ Utajj qʼomäñapa ukhamarak sumäñapa?\n1, 2. 1) Diosan nayra servirinakapajj ¿kawkinsa Diosar yupaychapjjerïna? 2) ¿Kunjamsa Jesusajj Diosar yupaychañ templo uñjäna? 3) ¿Kunsa aka yatichäwin yatjjataskañäni?\nDIOSAN servirinakapajja, khä nayra maranakatpachwa Diosar yupaychañatakejj mä cheqa thaqhapjjerïna. Amuytʼañataki, Abel chachajj mä altar lurasaw Jehová Diosar sacrificio loqtirïna (Gén. 4:3, 4). Noé, Abraham, Isaac, Jacob, Moisés chachanakajja, Diosar loqtañatakejj altaranakwa lurapjjarakirïna (Gén. 8:20; 12:7; 26:25; 35:1; Éxo. 17:15). Janiw ukakïkiti, Jehová Diosajj israelitanakar Jupar yupaychañataki mä tabernáculo lurapjjañapwa mayïna (Éxo. 25:8). Qhepatsti mä templo lurapjjañapwa mayirakïna (1 Rey. 8:27, 29). Kunapachatï israelitanakajj Babiloniat mistjjapjjäna ukhajja, sinagoganakanwa tantachasipjjäna (Mar. 6:2; Juan 18:20; Hech. 15:21). Ukatjja, nayrïr cristianonakajj utanakanwa tantachasipjjarakïna (Hech. 12:12; 1 Cor. 16:19). Jichhürunakanjja, Jehová Diosan Testigonakapajj aka Oraqpachanwa walja waranqa Tantachasiñ Utanakan Diosar yupaycharaktanjja.\n2 Jesusajja, Jerusalén markankir templjja wali askitwa uñjäna. Templor ukham wal munasitap uñjasajja, Jesusan arkirinakapajj salmo qellqerin aka arunakapwa amtapjjäna: “Utamar munañaw tukuntitu” sasa (Sal. 69:9; Juan 2:17). Kunjamtï yatktanjja, templojj Jehová Diosan utapäkaspas ukhamänwa, ukampis Tantachasiñ Utanakampejj janiw ukhamäkiti (2 Cró. 5:13; 33:4). Ukhamäkchi ukasa, Tantachasiñ Utanakjja wali askitwa uñjañasa, ukanakanwa Jehová Diosar yupaychtanjja. Aka yatichäwinjja, Tantachasiñ Utan kunjamäñasasa, kunjamsa Tantachasiñ Utanak uñjañasa, jukʼampi Tantachasiñ Utanak lurasiñapatakejj kunjamsa yanaptʼsna uka toqenakatwa Bibliarjam yatjjataskañäni. *\nTANTACHÄWINAK WALI ASKIT UÑJAPJJAÑÄNI\n3-5. 1) ¿Kunatakis Tantachasiñ Utajja? 2) ¿Kunjamsa tantachäwinak uñjañasa?\n3 Tantachasiñ Utanakanwa Diosar yupaychtanjja. Tantachäwinakajj Jehová Diosan mä suma regalopawa. ¿Kunatsa ukham sistanjja? Diosamp jukʼamp sum apasiñatakiw yanaptʼistu. Ukhamarusa, Diosajj markap toqew wakiski ukarjam yanaptʼistu ukatjj ewjjtʼarakistu. Tantachäwinakanjja, Jehová Diosata ukhamarak Jesusatwa wali suma yatichäwinak sapa semana katoqtanjja. Jupanakajj ‘mesapat’ manqtʼasiñatakiw jawstʼapjjestu, ukajj mä bendicionapuniwa (1 Cor. 10:21).\n4 Jehová Diosajja, Biblia toqew tantachäwinakar sarañasatak mayistu, ukhamat ukan Jupar yupaychañasataki ukhamarak maynit maynikam chʼamañchtʼasiñasataki (Hebreos 10:24, 25 liytʼañataki). Jehová Diosaru respetatas laykojja, tantachäwinakat janipuniw faltasiñ munktanti, sinti usuntañasa jan ukajj yaqha ukhamanakas utj-jjaspa ukhakiw jan sarjjsnati. Maysa toqetjja, arstʼañatak wakichtʼasisaw tantachäwinak wali askit uñjatas uñachtʼaytanjja (Sal. 22:22).\n5 Tantachäwinakan sum istʼasasa, Tantachasiñ Uta sum uñjasasa, Jehová Diosar respetataswa uñachtʼayasktanjja. Ukhamarusa, jaqenakajj luratasa ukhamarak sarnaqatasa uñjas Jehová Diosat sum parlapjjañapwa muntanjja. Ukhamatwa Tantachasiñ Utanakan letreropan Jehová sutejj uñsti uka suti jachʼañchañäni (1 Reyes 8:17 uñjjattʼarakismawa).\n6. Tantachasiñ Utaru visittʼir yaqhep jaqenakajj ¿kamsapjjesa? (27 janankir foto uñjjattʼam.)\n6 Tantachasiñ Uta wali askit uñjatasjja walja jaqenakaw amuyapjje. Amuytʼañataki, Turquía markankir mä chachajja, Tantachasiñ Uta wali suma ukhamarak qʼoma uñjasajja, wal muspharäna. Jilat kullakanakar suma isthaptʼat uñjasasa, kusisita jupar arunttʼir uñjasasa walwa uka chachajj musphararakïna. Taqe ukanak uñjasajja, uka chachajj tantachäwinakaruw sarjjäna, ukatsti mä qawqha tiempot bautisasjjarakïnwa. Jichhajj Indonesia markat parltʼarakiñäni, uka markanjja, mä Tantachasiñ Utaw lurasïna. Uk uñjapjjañapatakisti jilat kullakanakajj vecinonakaru, uka markankir alcalderu ukhamarak yaqha autoridadanakaruw invittʼapjjäna. Alcaldejja, Tantachasiñ Utan jardinap uñjasasa, Tantachasiñ Utajj suma lurtʼatätap uñjasasa walpun muspharäna. Jupasti akham siwa: “Tantachasiñ Utajj wali qʼomawa, ukaw Diosar taqe chuyma iyawsapjjatam uñachtʼayi” sasa.\nTantachasiñ Utanjja Jehová Diosar respetatas uñachtʼayapjjañäni (7, 8 tʼaqanak uñjjattʼäta)\n7, 8. ¿Kunjamsa Tantachasiñ Utan Jehová Diosar respetatas uñachtʼaytanjja?\n7 Jehová Diosaw tantachäwinakarojj invittʼistu. Jupajja, tantachäwinakar suma isthaptʼat sarañasa, ukatsti ukan sum istʼañaswa muni. Ukhamasti tantachäwinakan kunanakas lurasiñapa kunarakis jan lurasiñapäki ukjja, janiw mä kamachir uñtat apsuñajj wakiskaspati. Ukampis tantachäwinakanjja, janiw utasansa jikjjatasksna ukham kuns lurañasäkiti. Jehová Diosajja, tantachäwir saririnakajj sum jikjjatasipjjaspa ukwa muni. Ukampis janipuniw kuna luratasampis tantachäwinakar jan askit uñjatas uñachtʼayañ munktanti. Ukatwa tantachäwinakar suma isthaptʼata sartanjja. Tantachäwejj qalltjje ukhajja, janiw mayninakampejj parlktanti, mensajenaksa qellqktanti, janirakiw manqʼktanti ni kunsa umkaraktanti. Awk taykanakasa, wawanakaparojj Tantachasiñ Utan jan anatapjjañapataki jan tʼijnaqapjjañapatakiw yatichapjje (Ecl. 3:1).\n8 Tantachasiñ Utarojja, Jehová Diosar yupaychiri ukhamarak Jupat yateqeriw sartanjja. Janiw kuna aljañsa ukar apktanti ni uka toqetsa parlkaraktanti (Nehemías 13:7, 8 uñjjattʼarakisma). Jesusat amtañäni, kunapachatï templo manqhan aljirinak uñjäna ukhajja, walpun colerasïna, ukatwa uka aljirinakar templot alisnuküna (Juan 2:13-17).\nJUKʼAMP TANTACHASIÑ UTANAK LURASIÑAPATAKI YANAPTʼAPJJAÑÄNI\n9, 10. 1) ¿Kunjamsa jilat kullakanakajj Tantachasiñ Utanak lurasiñapatakejj yanaptʼapjje? 2) ¿Kunas ukham lurasitapat uñjasiwayi? 3) Kawkhanakantï Tantachasiñ Utanak lurañatakejj jan qollqenïpki uka tamanakarojj ¿kunjamsa yanaptʼasiwayi?\n9 Taqe aka Oraqpachanjja, walja jilat kullakanakaw Tantachasiñ Utanak lurañ yanaptʼapjje. Jupanakaw Tantachasiñ Utajj kunjamänisa uk sum amuytʼapjje, ukatsti ukarjamaw lurapjje, askichapjjaraki. Taqe ukanakjja jan kun mayisakiw lurapjje. Noviembre 1, 1999 marat 2014 marakamajja, 28.000 jila Tantachasiñ Utanakaw lurasiwayi, sapürojj phesqa Tantachasiñ Utanakas Oraqpachan luraskaspa ukhamawa.\n10 Khitinakatï walja utjirinïpki ukanakajja, jukʼa utjirinïpki ukanakar yanaptʼapjjañapawa sasaw Bibliajj sistu (2 Corintios 8:13-15 liytʼañataki). Jehová Diosan markapanjja, waljaniw jan qollqe mayisa Tantachasiñ Utanak lurañ yanaptʼapjje, ukatsti waljanirakiw jukʼampi Tantachasiñ Utanak lurasiñapatakejj qollqemp yanaptʼapjjaraki. Ukhamatwa kawkhanakantï Tantachasiñ Utanak lurañatakejj jan qollqenïpki uka cheqanakan lurasiwayi.\n11. Tantachasiñ Uta lurasitapatjja, ¿kamsapjjes yaqhep jilat kullakanakajja, ukat kunjamas jiwasajj jikjjatastanjja?\n11 Costa Rica markanjja, mä Tantachasiñ Utajj kimsaqallqo urunakwa lurasiwayi. Ukankir jilat kullakanakajj akham sapjjewa: “Ukham Tantachasiñ Uta lurasitapajj janiw cheqaw sañjamäkiti, Jehová Diosarusa, markaparusa walpun yuspärapjjta, aka Tantachasiñ Utajj Jehová Diosan mä suma regalopapuniwa” sasa. Jehová Diosar ukham yuspärapjjatap yatiñajja, taqeniruw kusisiyistu. Taqe aka Oraqpachankir jilat kullakanakan mä Tantachasiñ Utanïpjjatap yatisajj walpun kusistanjja. Jehová Diosan bendicionapampejja, walja Tantachasiñ Utanakaw lurasiski. Kunapachatï mä Tantachasiñ Utajj luraski ukhajja, walja jaqenakaw Jehová Diosat jukʼamp yateqañataki tantachäwinakar sarapjje (Sal. 127:1).\n12. ¿Kunjamsa jukʼampi Tantachasiñ Utanak lurasiñapatakejj yanaptʼsna?\n12 ¿Kunjamsa jukʼampi Tantachasiñ Utanak lurasiñapatakejj yanaptʼsna? Tantachasiñ Uta lurañan jiwasaw yanaptʼsna. Ukatjja, qollqempis taqeniw yanaptʼaraksna. Jiwasatï taqe chuyma kunatï utjkistu ukampi yanaptʼañäni ukhajja, wali kusisitaw jikjjatasiñäni, ukatsti Jehová Diosaruw jachʼañcharakiñäni. Diosar taqe chuyma nayra servirinakatwa yateqasiñ muntanjja. Jupanakajja Diosar yupaychañ cheqanak lurasiñapatakejja, taqe chuymaw qollqemp yanaptʼapjjerïna (Éxo. 25:2; 2 Cor. 9:7).\nTANTACHASIÑ UTAJJ QʼOMÄÑAPAWA\n13, 14. Bibliarjamajja, ¿kunatsa Tantachasiñ Utajj qʼoma suma apthaptʼata ukhamäñapa?\n13 Jehová Diosajj qollana qʼoma ukhamawa, Jupajja taqe kunas sum sarayasispa ukwa muni. Ukatwa Tantachasiñ Utajj qʼoma suma apthaptʼata ukhamäñapa (1 Cor. 14:33, 40, NM). Jehová Diosjam qʼomäñatakejja, amuyusasa, luratasasa, Diosar servitasasa, qʼomäñapawa. Janiw ukakïkiti, cuerposas qʼomäñaparakiwa (Apo. 19:8).\n14 Tantachasiñ Utatï wali qʼomänejja, jaqenakar invittʼañ janiw ajjsarkañäniti. Tantachasiñ Uta wali qʼoma uñjasajja, mä suma qʼoma jutïr pachan jakañ munataswa jaqenakajj amuyapjjani. Ukatjja, aka Oraqe mä suma paraisor tukuykani uka qollana Diosar yupaychatassa amuyapjjarakiniwa (Isa. 6:1-3; Apo. 11:18).\n15, 16. 1) ¿Kunatsa Tantachasiñ Uta sapa kuti qʼomachañajj chʼamakïspa? 2) ¿Kunatsa Tantachasiñ Utajj qʼomäñapapuni? 3) Tantachasiñ Uta qʼomachasiñapatakejj ¿kunsa lurapjjta, ukat kunsa sapa maynejj lurañasa?\n15 Awisajja, Tantachasiñ Uta sapa kuti qʼomachañajj chʼamakïspawa. ¿Kunatsa? Qʼoma sarnaqañ toqet sapa mayniw mayj mayja amuytanjja. Yaqhepanakajj kawkhantï laqʼasa, ñeqʼesa waljäki uka cheqanakanwa jakasipjje. Yaqhepansti janiw umasa, qʼomachañatak yänakapas utjkarakiti. Ukhamajj kawkinsay jakasstan jan ukajj kunsay jaqenakajj amuyapjjpan, Tantachasiñ Utajj qʼoma suma apthaptʼata ukhamäñapawa. ¿Kunatsa? Tantachasiñ Utanwa Jehová Diosar yupaychtanjja (Deu. 23:14).\n16 Tantachasiñ Uta qʼomachañatakejj sum waktʼayasiñapaw wakisi. Ukatakisti irpir chuymaninakaw mä programa wakichtʼapjje, ukatjja kunanakas qʼomachañatakejj munasi ukanaksa wakichtʼapjjaraki. Ukhamarusa, sum qʼomachasiñapatakejja, sapa mayni jilat kullakanakaruw kunsa lurapjjaspa uk sapjje. Tantachasiñ Utan yaqhep cheqanakajja, sapa tantachäwi tukuyaruw qʼomachasiñapa, yaqhep cheqasti mä qawqha tiempotwa qʼomachasiñaparaki. Cheqas Tantachasiñ Uta qʼomäñapatakejj taqeniw yanaptʼsna.\nTANTACHASIÑ UTAJJ SUMA UÑJATÄÑAPAWA\n17, 18. 1) ¿Kunsa Jehová Diosan nayra servirinakapat yateqassna? 2) ¿Kunatsa Tantachasiñ Utjja wali sum uñjañasa?\n17 Nayra maranakanjja, Diosar servirinakapajj wali sumwa templo uñjapjjerïna. Sañäni, Joás (Jehoás) reyejja templo askichapjjañapatakiw Judá markankir sacerdotenakar mayïna, uksti israelitanakajj churapkäna uka qollqempiw lurapjjañapäna (2 Rey. 12:4, 5). Pä patak maranak qhepatsti, ukhamarakiw Josías reyejj templo askichayäna, uksti israelitanakajj churapkäna uka qollqempiw lurayäna (2 Crónicas 34:9-11 liytʼañataki). Jiwasajja, jupanakjamarakiw Tantachasiñ Utjja sum uñjañasa, kunatï askichañajj wakiski uksa askichañasa.\n18 Yaqhep cheqanakanjja, janiw Tantachasiñ Utasa, kunanakatï ukan utjki ukanakas suma uñjatäkiti ukwa yaqhep sucursalanakajj amuyapjje. ¿Kunatsa jan suma uñjatäkpacha? Yaqhepanakajj janiw askichañ yatipkiti. Yaqhepanakansti janiw alañatakejj qollqejj utjkarakiti. Ukampis ukhamaruki jaytasjjaspa ukhajja, jukʼampikiw Tantachasiñ Utajj jan waltʼjjaspa. Uk uñjasasti jaqenakajj jan walitwa jiwasar uñj-jjestaspa. Ukatwa Tantachasiñ Uta wali sum uñjañatak chʼamachasiñasa. Ukhamtï lurañänejja, Jehová Diosaruw jachʼañchañäni, jilat kullakanakajj qollqempi yanaptʼapki uksa janiw ina chʼusar tukjkañäniti.\nTantachasiñ Utajj qʼoma ukat wali suma uñjatäñapawa (16, 18 tʼaqanak uñjjattʼäta)\n19. Tantachasiñ Uta wali askit uñjatasjja, ¿kunjamsa uñachtʼaysna?\n19 Tantachasiñ Uta wali askit uñjañatakiw akan yateqawayktan uka textonakajj yanaptʼistu. Tantachasiñ Utanakajj Jehová Diosankiwa janiw mä jaqenkkisa ni mä tamankkisa. Jehová Diosarutï respetomp uñjstanjja, tantachäwinaksa Tantachasiñ Utsa wali askitwa uñjañäni. Ukatjja, jukʼampi Tantachasiñ Utanak lurasiñapatakis taqe chuymaw qollqesamp yanaptʼañäni, ukatjj qʼomäñapatakisa sum uñjañatakisa chʼamachasirakiñäniwa. Ukhamasti, Jesusat yateqasis sarnaqaskakiñäni, Jehová Diosar yupaychañ utsa wali askit uñjaskakiñäni (Juan 2:17).\n^ tʼaqa 2 Aka yatichäwinjja, Tantachasiñ Utanakatwa parli. Ukampis akan yatjjatkañäni uka ewjjanakarjamaw Jachʼa Tantachasiñ Utanakansa yaqha ukham cheqanakansa lurasirakispa.\nJupanakajj taqe chuymaw sarapjjäna: Rusia markaru\nDiosajj churkistu uka sumankañ jukʼamp jiltayañäni\n‘Chʼama tukuñ urunaka’\n¿Luratanakam khitis uñjaski?\nJehová Diosan gobiernop toqet saytʼasipjjañäni\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Julio 2015\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Julio 2015\nYATIYAÑATAKI (CONGREGACIONAN YATJJATAÑATAKI) Julio 2015


Jehová Diosan Testigonakapan Bibliat apstʼat qellqatanakapajja, ¿kunjamsa lurasi ukat yaqha arunakar jaqokipasi?\n‘Taqe markanakaru, taqe casta jaqenakaru ukat kunayman parlasir jaqenakaru’ Diosan arunakapat yatiyañatakejja, Jehová Diosan Testigonakapajj 750 jila arunakaruw Bibliat apstʼat qellqatanak apsupjje (Apocalipsis 14:6). ¿Kunjamsa uk lurapjje? Walja markanakanwa qellqerinakapajj utji ukat mä qhawqha jilat kullakanakaw yaqha arunakar jaqokipapjjaraki. Jupanakajj Jehová Diosan Testigonakapäpjjewa.\nNayraqatjja, inglés arutwa qellqtʼasi. Oraqpachan Jilïr Irpirinakaw Comité de Redacción satäkis ukan irnaqtʼirinakarojj uñjapjje, jupanakajj Nueva York markankir Betelankapjjewa. Qellqerinakatjja, mä qhawqhanejj ukankapjjewa, yaqhepajj yaqha markankir Betel utanakankapjjarakiwa. Departamento de Redacción satäkis ukankir jilatanakaw kunjamsa qellqerinakajj irnaqtʼapjjani uk uñjapjje. Ukham yaqha markanakat qellqerinakanïñajj wali askipuniwa, ukhamatwa taqe markankir jaqenakan chuymapar purtʼañatakejj kunayman markanakat qellqasispa.\nYaqha arunakar jaqokipirinakaruw aptʼayasi. Kunapachatï mä qellqatajj tuktʼayatäjje ukat aptʼayasiñatak aprobatäjje ukhajja, computadoranak toqew oraqpachankir yaqha arur jaqokipirinakar aptʼayasi, jupanakaw arunakapar jaqokipapjje. Cheqpach suma arunak jikjjatañatakiw uka jilat kullakanakajj wal chʼamachasipjje, ukhamat kuntï inglés arut yatichaski uk arupan sum amuyasiñapataki (Eclesiastés 12:10).\nComputadoranakampiw yanaptʼasipjje. Mä computadorajj janiw mä qellqer lanti, jan ukajj yaqha arur jaqokipir lanti irnaqtʼkaspati. Ukampis qellqatanak jankʼak lurasiñapatakiw yanaptʼaspa. Ukanwa jaqokipañatak yanapanaka, diccionarionaka ukat yaqhanakas utji. Jehová Diosan Testigonakapajja, Sistema Electrónico de Edición Plurilingüe (MEPS) programa uñstayapjje. Ukaw jaqokipañatak wal yanaptʼi, ukampiw kunayman arut qellqatanak mä computadorar apantasin dibujonakampi jaqthaptayapjje ukat imprimisiñapatak wakichjjapjjaraki.\nYaqhep arunakajja, mä qhawqha waranq jaqenakamp parlatakiwa, ukampis ¿kunatsa Jehová Diosan Testigonakapajj uka arunakampir jaqokipañatak wal chʼamachasipjje? Diosan munañapwa phoqhasipki, Jupajj “taqenin qhespiyatäñapwa muni, kunatejj cheqäki uk uñtʼapjjañaparaki” (1 Timoteo 2:3, 4).\n¿Kunjamsa Bibliat apstʼat qellqatanakajj lurasi?\n¿Kunatsa Jehová Diosan Testigonakapajj Bibliat apstʼat qellqatanak walja arunakar jaqokipapjje?


Global Voices Aymarata · Medios ciudadanos ukan qillqatanaka Aka tuqita Spain\nWali aski isturyanaka Aka tuqita Spain\t2 anata phaxsi 2015 Madrid markanx waranqa waranqaniw unxtasipxi Qillqiri Elena Arrontes · Citizen Media 8 anata phaxsi 2013 “Amparanakam aytam! Akax mä lunthatasiñawa!”: España-n Unxtasïwinakax utjaskakiwa Qillqiri Elias Quispe Chura · Citizen Media 27 anata phaxsi 2012 España: Valencia markanx yatiqirinakar yanqhachañax utjaskakiwa Qillqiri Chris Moya · Citizen Media Uraqpachan yatiy 1 anata phaxsi 2015Citizen MediaCebu markan bisaya arun phisqha aru jilpach arst’ata\nIsturyanaka Aka tuqita Spain 22 llamayu phaxsi 2014\n¡Jallalla pankanaka, ukatx injtayatapanaya! Qillqiri Silvia Piovesan · Arte y Cultura Asociacionar sapa pank purki ukax akham chimpump qillqatawa: "Esto es un Libro Libre: janiw aljaskis ni akaskisa ".\nMadrid markan irpirix jamuqanak jark’atat arxati Qillqiri Chris Moya · Citizen Media El presidente de la Comunidad de Madrid, Ignacio González, ha defendido el establecimiento de ciertos límites a la publicación de imágenes comprometedoras en los medios... 14 sata qallta phaxsi 2012\nEspaña: minera ukar arxatañatak yanapt'a: “¡Uñt'aychistuwa!” Qillqiri Elena Arrontes · Citizen Media Waranq jaqinakax español minirunakar yanapt’añatakiw thakir mistupxatayana. Kunawsatix minirunakax pusi patak kilometronak España nortet Madrid markar puripxi ukjaxa, yanapt’ir jaqinakax uka minirunakamp jikthaptasipxanwa.\nOne Day on Earth: Uraqpachat película colaborativa waraqat uñt'ayapxi Qillqiri Juliana Rincón Parra · África Subsahariana Global Collaborative ukan video waraqat uñt'ayata: One Day on Earth sutini, Día de la Tierra (22 uru qasawi phaxsit 2012 marana) ukar uñanchata. Videox jayllintirinakaru,... 18 qasäwi phaxsi 2012\nEspaña: Qulqit pisinkirinakan ajanunakapa Qillqiri Esteve Mata · Enlace · Citizen Media 24 achuqa phaxsi 2012\nEspaña: Llamayu phaxsitak 2012n maran wakichawinak wakichasa Qillqiri Firuzeh Shokooh Valle · Enlace · Citizen Media 10 achuqa phaxsi 2012\nIbero-americano blogueo atipt'asiwix q'axull wayn tawaqunakaruw jawillt'i “¿Kunsa ullaraskta?” ukham jiskt'ampi Qillqiri Silvia Viñas · Enlace · Latin America 19 sata qallta phaxsi 2011\nEspaña Jach’a Suyutpacha: Jaqipur Jan Wali Uñjasiñaw Walpun Jiltawayatayna Qillqiri Ana Lucia Sa · Citizen Media Aka Europa markanakanxa khititansa jist’asiwinakawa walpun unxtayawayatayna, ukasti jan walinakarurakiw puriyawayatayna jichha maranxa, juk’ampisa yaqha markankirinakataki.\nVideo Waruqatanaka: Willkakuti Urun K'uchirt'äwinaka Qillqiri Juliana Rincón Parra · Europa Central y del Este Wali kunayman panqaranakampi, qhananakampi, thuqt’awinakampi ukjamawa uraqpachan Willkakuti machaq marx amtawayapxatayna. Akjamatwa uraqpachanxa amtawayapxatayna: Stonehenge willkakuti, San Juan sast sutini khaysa España tuqina, Inti Raymi... 23 llamayu phaxsi 2011\nEspaña: Waranqa jaqinakaw kallinakan unxtasipxi Qillqiri Leila Nachawati Rego · Citizen Media Españankir markachirinakax aka simananw kallinakan corrupción, pisin jakawi, jani irnaqawi ukanakan ujatapar janiw sas qhuru arump kutiyapxi. Janiw aljañ yänakapktanti, politikun amparanakapana”, uka arunwa lemapax... 12 llamayu phaxsi 2011\nEspaña: Murcia markaruw uraq khathatix jan walt'awayi Qillqiri Ana Lucia Sa · Citizen Media España, Lorca, Murcia marka chiqanakaruwa, uraq khathatix jan walt'awayi. Llä tunka jiwatanakaw utxi ukatx 300 usuchjatanakaw utjaraki. Jaqinakax redes sociales, blogs ukatuqiw jamuqanaka, jamuq waraqatanaka,... 25 anata phaxsi 2011\n“Jaqix janiw K’isimiriktanti”: Machaq pankaw, Qamasaniñ-Amuyuruw Yanapt’i Qillqiri Ernesto Priego · Citizen Media Aka pankxa, Jaqix janiw K'isimiriktanti-"No Somos Hormigas" kusisit jachañ jan walt’aw uñjas amuyumpi sutiñchatataynawa: Jaqitix k’isimirisna ukjax wali kusisitaw jaqxamax jakasipxsnan, sawayapxataynawa. Jichhapachax jaqix taqi... Global Voices Aymarata


“¿Akanakat sipansa jukʼampit munista?” (Juan 21:15) | Taman yatjjatañataki\nYatiyañataki (congregacionan yatjjatañataki) | Mayo 2017\n¿Kuna arutsa liytʼäta? Afrikáans Albanés Alemania markan amparamp parlirinakataki Alemán Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Bolivia markan amparamp parlirinakataki Boulou Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino mandarín (simplificado) Chitonga Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo haitiano Croata Cuba markan amparamp parlirinakataki Dangme Danés Digor Diula Duala Ecuador markan amparamp parlirinakataki Efik Embunda Endebele Endonga Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Galés Georgiano Gran Bretaña markan amparamp parlirinakataki Grecia markan amparamp parlirinakataki Griego Guaraní Gujarati Gun Hausa Hebreo Hiligaynon Hindi Hiri motu Holandés Hungaria markan amparamp parlirinakataki Húngaro Ibanag Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Letón Lingala Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mingreliano Mongol Moré Motu México markan amparamp parlirinakataki Ndebele (Zimbabue) Nepalés Noruego Okpe Oromo Osético Otetela Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Portugal markan amparamp parlirinakataki Portugués de Brasil Quebec markan amparamp parlirinakataki Quechua boliviano República Checa markan amparamp parlirinakataki Rumania markan amparamp parlirinakataki Rumano Rusia markan amparamp parlirinakataki Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tok pisin Tongano Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\n“¿Akanakat sipansa jukʼampit munista?”\n“Simón, Juanan yoqapa, ¿akanakat sipansa jukʼampit munista?” (JUAN 21:15, NM).\nCANCIÓN: 128, 45\n¿Kunas trabajoruk jan chuym churañatak yanaptʼistaspa?\n¿Kusistʼañanakaru jan tiempo aptʼasiñatakejj kunas yanaptʼistaspa?\n¿Kunas akapachan qamiriptañ jan thaqañatakejj yanaptʼistaspa?\n1, 2. Chawlla katuñatak arum paqara inaki chʼamachaskäna uka alwajja, ¿kunsa Pedrojj yateqäna?\nJESUSAN paqallqo discipulonakapajja, Galilea lamar qotaruw arum paqara chawlla katuri sarapjjäna, ukampis janiw maysa katupkänti. Alwasti jiwatat jaktiri Jesusaw qota lakan saytʼat jupanakar uñchʼukiskäna. Ukatsti akham sänwa: “‘Qänjja botet kupëjjaru jaqontapjjam, ukatsti katupjjätawa’ sasa. Ukhamwa lurapjjäna, ukatsti janiw qänjja umat apsurjamakjjapjjänti, walja chawll katupjjatap layku” (Juan 21:1-6).\n2 Jesusajj chawllampi tʼantʼampwa desayunot discipulonakapar churäna. Ukatsti Pedro sat Simonar akham jisktʼäna: “Simón, Juanan yoqapa, ¿akanakat sipansa jukʼampit munista?” sasa. Pedrojj jupar munasitap Jesusajj yatiskänwa. Inas chawlla katuñarut jukʼamp munasi, jan ukajj Jesusaru ukhamarak yatichäwinakaparuch jukʼamp munasi uk yatiñatak jisktʼchïna. Pedrojj akham sänwa: “Tata, jumaw yatta nayajj jumar munatajja” sasa (Juan 21:15). Pedrosti uka arunakapajj cheqäskapunitapwa ukürut uñachtʼayäna. Diosan arunakap yatiyañaw jupatak nayrankäna, ukhamatwa Jesusar munasitap uñachtʼayäna, cristian tamansa jilïrit uñtʼatarakïnwa.\n3. ¿Kunanakatsa cristianonakajj amuyasiñasa?\n3 ¿Jesusajj kuntï Pedror siskäna ukanakat kunsa yateqsna? Jesusar taqe chuyma munasiskakiñatakiw chʼamachasiñasa. Akapachan jakañajj chʼamäñapsa, llakinak utjañapsa, jan walinak utjañapsa Jesusajj yatïnwa. Yapuchirit parlkäna uka uñachtʼäwipanjja, yaqhepanakajj “Diosan suma yatiyäwipa” istʼapjjaniwa, taqe chuymarakiw qalltan katoqapjjani sasaw Jesusajj säna. Ukatsti, “suma arunak istʼkasinsa, sintwa llakisipjje akapach yänakatsa, qollqetsa”, ukaw ‘suma arunak chuymapan jan jiltaykiti’ sasaw sarakïna (Mat. 13:19-22; Mar. 4:19). Jiwasajj wali amuyumpi sarnaqañasarakiwa, akapachan utjkistu uka llakinakajj ukhamarakiw Jehová Diosar serviñat apaqestaspa. Ukatwa Jesusajj discipulonakapar akham ewjjtʼi: “Amuyasipjjam, jan chuymanakamjja vicionakampi machañanakampi qalarayasipjjamti, ukhamarak aka jakañan llakisiñanakampisa” sasa (Luc. 21:34).\n4. ¿Jesucristor taqe chuymat munasisktan janicha uk kunjamatsa yatsna? (22 paginankir fotonak uñjjattʼäta).\n4 Apóstol Pedrjam Diosan arunakap taqe chuyma yatiyasaw Jesucristor munasitas uñachtʼaysna. ¿Ukarjam phoqasktanti janicha uk kunjamatsa yatsna? Akham jisktʼasiñaw yanaptʼistaspa: “¿Kun lurañas nayatak nayranki? ¿Kunas jukʼamp kusisiyitu, Diosar serviña jan ukajj yaqhanak luraña?” sasa. Uka jisktʼanakar qhanañchañatakejja, kunanakas Jesucristor munasitas thayarayaspa ukanak yatjjatañäni: 1) trabajosa, 2) kusistʼañanaka, 3) qamiriptañ wal munaña.\nJAN TRABAJORUK CHUYM CHURAMTI\n5. ¿Kunsa Jehová Diosajj awkinakar mayi?\n5 Pedror chawlla katuñajj walsa gustkchïnjja, familiapar yanaptʼañatakiw ukham trabajäna. Jichhürunakanjja, ukhamarakiw awkinakajj familiapar yanaptʼapjjañapa, ukaw Jehová Diosan amtapajja (1 Tim. 5:8). Ukarjam phoqañatakejj trabajapjjañapaw wakisi. Ukampis aka qhepa urunakanjja, trabajojj llakinakan uñjasiyistaspa.\n6. ¿Kunatsa trabajojj maynir aynachtʼayaspa?\n6 Trabajonakat sipansa trabajo munirinakaw jukʼamp utji. Ukatwa atip atipajj trabajo thaqapjje. Waljaniw trabajañapäki ukat jukʼamp horanak trabajipjje, ukatsti jukʼa pagoki katoqapjjaraki. Jichhürunakanjja empresanakajj jukʼa jaqempik waljanak lurañwa munapjje, ukaw trabajadoranakar aynachtʼayi, qarjtayi, usuntayaraki. Waljaniw trabajop jan aptʼasiñ munapkiti, ukatwa kuntï jefepajj mayki ukanak lurjjapjjaki.\n7, 8. 1) ¿Khitirus jukʼamp istʼañasa? 2) ¿Tailandia markankir jilatajj kunsa trabajompi tiemp jan apaqayasiñ toqet yateqawayi?\n7 Cristianonakajj Jehová Diosaruw taqe kunat sipansa istʼañasa, jefesäskpa ukas Diosarukipuniw istʼañasa (Luc. 10:27). Trabajosajj kunatï jakañatak wakiski ukanak alasiñataki ukhamarak Diosar serviskakiñatakiw yanaptʼistu. Ukampis trabajosatï Diosar serviñat sipansa nayrankaspajja, Diosatwa jitheqtayistaspa. Tailandia markankir jilatan experienciapatwa yateqaraksna. Jupajj akham siwa: “Computadoranak arreglasaw trabajayäta, ukham trabajañajj wal gustitäna. Ukhamarus walja horanakaw trabajañajäna, ukaw Diosar serviñat tiempo apaqetäna. Diosan Reinop nayrar uchañatakejja, yaqha trabajo thaqasiñajaw wakisïna” sasa. ¿Kunsa uka jilatajj lurpachäna?\n8 Jupajj akham saskakiwa: “Niya mä mara uka toqet lupʼisajja, callenakan helado aljañwa amtawayta. Qalltanjja chʼamakïnwa, qollqet pistʼayäta, wal llakisirakiyäta. Nayra trabajojankiri compañeronakampi jikisirïta ukhajja larusipjjeriwa. ‘Kunatsa computadoranakampi trabajañat sipansa helado aljañas jukʼamp askïkaspa ukham amuyta, aire acondicionadon kunaw trabajiyätanjja’ sapjjerïtuwa. Walpun Jehová Diosar orasirïta, aguantañataki, Diosar serviñataki jukʼamp tiemponïñatak amtaj phoqañatakiw yanaptʼa mayisirïta. Mä jukʼa tiempotjja janiw nayrjam llakisjjayätti. Kuna saboranakatsa heladojj jila parte jaqer gusti uksa yatjjayätwa, heladonak lurañsa sum yateqjjayäta. Sapürurakiw taqpach heladonak alj-jjayäta. Cheqas computadoranakampi trabajkayäta ukat sipansa jukʼamp qollqeniyätwa. Jukʼamp kusisitaw jakasjjta, janiw mayni trabajonjam wali qarita, llakita ukham uñjasjjti. Jehová Diosarus jukʼamp jakʼachasiwayta ukaw jukʼamp askejja” sasa (Mateo 5:3, 6 liytʼañataki).\n9. ¿Kunjamsa trabajor uñjasktan uk amuytʼasiñatakejj kunas yanaptʼistaspa?\n9 Jehová Diosajj taqe chuyma trabajañaswa muni, ukham lurasajj kusisitarakïtanwa (Pro. 12:14). Ukampis janiw trabajosajj Diosar serviñat sipansa nayrankañapäkiti. Kunatï jakañatak wakiski ukanakat parlkasajja, Jesusajj akham sänwa: “Nayraqatajj Diosan Reinopa munapjjam, ukhamarak kunatejj cheqäki jupan nayraqatapanjja ukanaka, ukatsti taqe aka yänakajja jumanakarojj churatakïpjjätawa” sasa (Mat. 6:33). ¿Kunjamsa trabajosar uñjasktan uk kunjamatsa yatsna? Aka jisktʼaw amuytʼasiñatak yanaptʼistaspa: “¿Diosar serviñat sipansa, trabajojanti jukʼamp kusisitätjja?” sasa. Uka jisktʼarjam amuytʼasiñaw kunarus jukʼamp munastan uk amuyañatak yanaptʼistaspa.\n10. ¿Kunsa Jesusan arunakapat yateqsna?\n10 Kunas jiwasatak nayrankañapa ukwa Jesusajj yatichawayistu. Mä kutejja Mariampin Martampin utaparuw Jesusajj visittʼäna. Martajj jankʼakiw phayir saräna, Mariasti kuntï Jesusajj yatichkäna uk istʼañatakiw jakʼapar qontʼasïna. Martajj kullakapan phayañ jan yanapatap uñjasajj Jesusaruw quejasïna. Jesusasti Martar akham sänwa: “Mariajj sumïrïkis ukwa ajllisi, janirakiw ukjj khitis apaqkaniti” sasa (Luc. 10:38-42). Kunas jukʼamp wakiskiri ukwa Jesusajj qhanañchäna. Kuntï chuymasajj munki ukanakampi jan apayasiñatakisa, Jesusar jukʼamp munasitas qhanstayañatakisa, “sumïrïkis ukwa” ajlliñasa. Mä arunjja, Jehová Diosar serviñaw taqe kunat sipansa jiwasatak nayrankañapa.\nKUNJAMSA KUSISTʼAÑANAK UÑJASKTANJJA\n11. ¿Samartʼañat kamsis Biblianjja?\n11 Kunayman lurañanakampi phoqasaw jaktanjja, ukatwa samartʼañasajj wakisiraki. Biblianjja akham siwa: “Jaqejj manqʼasispa, umasispa, ukhamarak luratapampisa kusisirakispa ukhamanwa aski luraspa” sasa (Ecl. 2:24). Discipulonakapan samartʼapjjañap wakisitapjja Jesusajj yatïnwa. Mä kutejja, Diosan arunakap yatiyasajj wal qaripjjäna, ukatwa Jesusajj discipulonakapar akham säna: “Jutapjjam, mä wasar cheqar samartʼir sarapjjañäni” sasa (Mar. 6:31, 32).\n12. ¿Kunatsa kusistʼañanak sinti munañat amuyasiñasa? Mä uñachtʼäwimp qhanañchtʼma.\n12 Kusistʼañanakasa, anattʼañanakasa, awisajj samartʼañatakiw yanaptʼistaspa. Ukampis janiw kusistʼañanakasa ni anatañanakasa jukʼamp wakiskirïñapäkiti. Nayra tiemponjja waljaniw akham sapjjäna: “Manqʼasiñäni, umtʼasiñäni, qhärurojj jiwjjchiñänejjaya” sasa (1 Cor. 15:32). Jichhürunakanjja waljanirakiw ukham sapjje. Europa markankir mä waynajja, tantachäwinakar sarañ qalltäna. Ukampis kusistʼañanakaw jupar jukʼamp gustäna ukatwa Jehová Diosan Testigonakapat jitheqtjjäna. Tiempompisti uka kusistʼañanakajj jan walinakar puriyatapwa amuyasjjäna. Ukatsti mayampwa Bibliat yatjjatañ qalltäna, qhepatsti Diosan arunakap yatiyiriw sarjjäna. Bautisatäjjäna ukhasti akham sänwa: “Akapachan utjki uka kusistʼañanakat sipansa, Jehová Diosar serviñaw jukʼamp askejja, uk jan amuyatajat walja tiempo aptʼasiwayta ukaw wal chuym usuyitu” sasa.\n13. 1) ¿Kunatsa kusistʼañanakaruk tiempo aptʼasiñajj jan walïki? Uk mä uñachtʼäwimp qhanañchtʼma. 2) ¿Kunas kusistʼañanakaruki tiempo jan aptʼasiñatakejj yanaptʼistaspa?\n13 Kusistʼañanakasa, anattʼañanakasa, samartʼañatakïñapawa. Ukhamasti ¿qhawqha tiempos kusistʼañanakar sarañasa? Uka toqet amuytʼañäni. Yaqheparojj walwa tortanakasa dulcenakas gusti. Ukampis ukanakak sapürus manqʼsnajja, usuntsnawa. Kʼumara jakasiñatakejj kunayman manqʼasiñasa. Ukhamarakiw kusistʼañanakana anatañanakana walja tiempo pasañajj Jehová Diosat jitheqtayistaspa. ¿Kunarus tiemp aptʼasktan uk amuytʼasiñatakejj kunas yanaptʼistaspa? Mä semana ajllisajja, qhawqha horanaksa tantachäwitakisa, yatiyir sarañatakisa, Bibliat yatjjatañatakis apsustan ukwa uka semanan qellqtʼasna. Ukatsti qhawqha horanaksa anatañatakisa, televisión uñchʼukiñatakisa, anatañ videonakatakis apsustan ukwa qellqtʼasiraksna. Uka horanak igualtʼayasajj ¿kunas qhan amuyasi? ¿Kunatak chʼamachasiñasas wakisispa? (Efesios 5:15, 16 liytʼañataki).\n14. ¿Kunas suma kusistʼañanak ajlliñatak yanaptʼistaspa?\n14 Kunanakampis kusistʼañäni uk ajlliñaswa Jehová Diosajj muni. Familia pʼeqtʼirinakajj ukhamarakiw kunanakampis wawanakapajj kusistʼapjjani uk ajllipjjañapa. Jehová Diosajj kunsa kusistʼañanakat amuyi ukwa Bibliajj qhanañchi. Ukanakaw sum amuytʼasiñatak yanaptʼistu. * Kusistʼañanakat sumäki ukanakajj Diosatwa juti (Ecl. 3:12, 13). Janiw taqenirojj mä kikpa kusistʼañak gustkistuti (Gál. 6:4, 5). Kawkïrsa kusistʼañatak ajllkchiñänejja, taqeniw wal amuyasiñasa. Jesucristojj akham sänwa: “Chuymanakamasti kawkinkkitejj uka suma imasitanakamajj ukankarakiniwa” sasa (Mat. 6:21). Jesucristo Reyir wal munastanjja, ukatwa amuyusasa, parlatasasa, luratanakasasa Diosan Reinopajj jiwasatak nayrankatap uñachtʼayi (Fili. 1:9, 10)\nQAMIRIPTAÑ MUNAÑAT AMUYASIÑÄNI\n15, 16. 1) ¿Kunatsa qamiriptañ munañat amuyasiñasa? 2) ¿Qamiriptañ munañat kunsa Jesusajj ewjjtʼäna?\n15 Jichhürunakanjja, waljaniw jichhak uñstir isinïñasa, celularanïñasa, computadoranïñasa yaqha ukhamanakanïñasa wakiskaspa ukham amuyapjje. Jupanakajj qamiriptañ munañampiw apayasipjje, walja cosasanakanïña, qollqenïñaw jupanakatak jukʼamp wakiskirejja. Jilat kullaka, ¿kunas jumatak jukʼamp wakiskirejja? Aka jisktʼanakaw amuytʼasiñatak yanaptʼistaspa: “¿Tantachäwinakatak wakichtʼasiñat sipansa, jichhak uñstir autonakata, isinakatti jukʼamp lupʼisktjja? ¿Biblia liyiñataki, orasiñataki tiempo apstʼasiñat sipansa, yaqha lurañanakarukit tiempo aptʼastjja?” sasa. Wali amuyumpi sarnaqañasawa, jan ukajj Cristor munasiñat sipansa qamiriptañ munañaw jiwasatak nayrankjjaspa. Jesusan aka arunakapat amuytʼañasarakiwa: “Amuyasipjjam jumanakatakik taqe kuns munañjjata” (Luc. 12:15). ¿Kunatsa ukham sispachäna?\n16 “Janiw khitis pä patronarojj sirvkaspati”, ukhamarak “Diosampiru qollqempirojj janiw khitis sirvkaspati” sasaw Jesusajj säna. Ukhamasti, qamiriptañ thaqkasajj janiw Diosar taqe chuyma sirvksnati. Ukatwa Jesusajj akham sarakïna: “Maynirojj munaniwa, maynirusti uñisirakiniwa, jan ukajj maynirojj jachʼachaniwa, maynirusti jiskʼacharakiniwa” sasa (Mat. 6:24). Juchararätas laykojja, “janchin munañanakaparjama” jan sarnaqañatakiw chʼamachasiñasa, mä arunjja qamiriptañ munañat amuyasiñasawa (Efe. 2:3).\n17. 1) ¿Kunatsa yaqhep jaqenakajj qamiriptañ nayrar uchapjje? 2) ¿Kunas qamiriptañ jan thaqañatakejj yanaptʼistaspa?\n17 Jaqenakajj munañanakap lurañaru, kusistʼañanakaruw chuym churapjje, ukatwa jan Dios chuymäpkiti (1 Corintios 2:14 liytʼañataki). Jupanakajj janiw sum amuytʼapkiti, ukatwa kunas walïski, kunas jan walïkaraki uk jan amuyapkiti (Heb. 5:11-14). Sapürutjamaw jukʼamp qamiriptañ munapjje. Utjirinïkasas jukʼampwa munapjje (Ecl. 5:10). ¿Kunas ukham jan amuyañatak yanaptʼistaspa? Biblia sapüru liyiñaw uka amuyunakampi jan apayasiñatak yanaptʼistani (1 Ped. 2:2). Jesusarojj Jehová Diosat yateqkäna ukanakat lupʼiñaw Supayan yantʼanakapar atipañatak yanaptʼäna (Mat. 4:8-10). Jichhürunakan qamiriptañ jan thaqañatakejja, ukhamarakiw Jehová Diosat yateqktan ukarjam sarnaqañatak chʼamachasiñasa. Ukhamatwa taqe kunat sipansa Jesucristor jukʼamp munasitasajj qhanäni.\n¿Kunas jumatakejj jukʼamp wakiskirejja? (Párrafo 18 uñjjattʼäta).\n18. ¿Kun lurañsa jumajj amtawayta?\n18 Jesusajj Pedror “¿akanakat sipansa jukʼampit munista?” sasin jisktʼkäna ukhajja, Jehová Diosar serviñaw jumatak nayrankañapa sasaw yatichaskäna. Pedron sutipajj “Qala” sañ muni. Pedron Jehová Diosar taqe chuyma servitapajj mä qaljamänwa (Hech. 4:5-20). Jiwasajj ukhamarakiw Jesucristor taqe chuyma munasiñ muntanjja. Ukatwa jiwasatakejj trabajosasa, kusistʼañanakasa, qamiriptañ munañasa jan nayrankañapäkiti. Ukhamtï lurañänejja, Pedrjamaw akham sarakiñäni: “Tata, jumaw yatta nayajj jumar munatajja” sasa.\n^ Párrafo 14 “Askïki ukampi kusisipxañäni” siski uka yatichäwi, Yatiyañataki octubre 15, 2011 revistan páginas 9-12, párrafos 6-15 liytʼäta.\n‘Yaqha markat’ jutirinakarojj Jehová Diosar servisipkakiñapatak yanaptʼañäni\nYaqha markat jutirinakan wawanakapar yanaptʼañäni\nSARNAQÄWI Oqaräkasas Diosan arunakap yatiyapuntwa\nMunasiñamajj jan thayarpanti\nGayo jilatajj sumwa jilat kullakanakar katoqäna\nWakiski ukampik jakasisajj kusisitäpjjtwa\n¿KUNANAKAS IMATÄSKI? “Diosan Arup yatiyañatak chʼamañchtʼata, munasiñan phoqtʼataw sarjjapjjayäta”\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Mayo 2017\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Mayo 2017\nYATIYAÑATAKI (CONGREGACIONAN YATJJATAÑATAKI) Mayo 2017


Josué 15 - Holy Bible [Aymara Bible 1997] - (Jos 15)\nCawquïri orakenacatï Judá tribun familianacapar wact'cän ucanacajj Edom oraken korpapcamaw purïna, aynach toketsti Zin sutini wasarcamaraqui.\nUcsa toketjja jaljaraquïnwa Mar Muerto kotäquis uca aynachatpacha,\nUcjjarusti aynacharuraquiw sarakäna Acrabim sat khatacama, Zin sutini wasaranjam pasasina, Cades-barnea aynach tokeru, ucatsti Hezrón chekacama sarascaquïnwa, Adar sat chekar maqhatasa, ucata Carca toker muytanisa.\nUcawjatsti Asmón chekacama sarascaquïnwa, Egipton mä jisc'a jawirar mistuñcama, ucatsti Mediterráneo sat jach'a kotar tucuyañcama. Aca chekaw aynach toketjja korpänjja.\nInti jalsu toketjja, korpajj Mar Muerto kota uqhatänwa, cawqharutï Jordán jawirajj purqui ucqhacama. Uca chicataracwa amsta toke korpajj sartawayäna.\nUcatsti maqhatascaquïnwa Bet-hogla ucqhacama, Bet-arabá sutini marcar pasasina, ucatsti Bohán Ben-Rubén uca karkacama purisa.\nUcjjarusti Acor valleta maqhatänwa Debir parquicama, Gilgal tokeru cuttasina, cawquïritï Adumín amsta uñcatasincqui uca uma jalsu aynachcama, ucatsti korpajj pasascaquïnwa En-semes uma jalsu tokenjama, En-rogel sat uma phuch'ucama.\nUcatsti maqhatascaquïnwa Ben-hinom vallenjama, Jebús Jerusalén sutini aynachcama, ucatsti sarascaquïnwa kollu patanjama, cawquïritï intis jalantqui Ben-hinom sat valle tokencqui uca chekacama, Refaim valle amstacamaraqui.\nMuytasincaquïnwa kollu patanjama Neftoa sat uma jalsucama sarakasa, Efrón kolluna marcanacapar puriñcama, uqhamaraqui Baala chekanjam pasasina, cawquïritï Quiriat-jearim sutinïcaraqui.\nBaala chekatsti korpajj muytanïnwa intis jalantqui ucsacama Seir sat kollur puriñcama; pasascaquïnwa Quesalón sutin chekanjama Jearim kollu amsta thiyanjam pasasina ucata Bet-semes chekar puriñcama, Timna sat cheka pasañataqui.\nSarascaquïnwa Ecrón sat amsta mistuñanjama, Sicrón tokeru muytaniñataqui, uqhamaraqui Baala kollu chekanjam pasasina, Jabneel chekar mistusina, ucatsti Mar Mediterráneo sat jach'a kotar tucuyañataqui.\nTucuyarusti inti jalanta toketjja korpajj Mar Mediterráneo sat jach'a kotaraquïnwa. Uca korpanacaraquiw Judá tribun orakeparus muytäna cawquïrtï familianacajj jaljasipcäna ucanaca.\nJosué chachasti Jefone jaken Caleb yokaparojj Judá tribun orakenacapatjja churaraquïnwa cunjämtï Diosajj Josué chacharojj siscatayna uqhama, ucatsti churänwa Quiriat-arba Hebrón sutini marca, cawquïritï anaquitas jach'a jakenacan wali aytat marcapäcän uca.\nCaleb chachajj uca chekatjja uca Anac chachan quimsa wawanacaparuw jakonucüna, ucanacasti Sesai, Ahimán, Talmai satäpjjaraquïnwa.\nUca khepatsti Caleb chachajj Debir sat marcaruw saräna, cawquïrin sutipatï nayra urunacanjja Quiriat-sefer satäcäna ucaru,\nucatsti aqham sänwa: “Cawquïri jaketï aca Quiriat-sefer marca nuwantani uqhamaraqui t'unjani ucarojj nayajj Acsa sat sutin phuchajja warmipatac churä” sasa.\nCawquïri jaketï uca marca t'unjcän ucasti Caleb chachan sobrinopänwa Otoniel sutini, jupasti Cenaz chachan wawapänwa; Caleb chachajj Otonielaruw Acsa sat phuchapa warmipatac churäna.\nCunapachatï utaparu sarasipcän ucqhajj Otonielajj Acsa phuchaparuw parläna aqham sasa: —Jumasti mayimay awquimaru orakenaca yapuchasiñataqui —sasa. Ucatwa Acsa warmejj asnopat sarakasin awquip tokeru saräna, ucatsti awquipajj juparojj jisct'änwa: —¿Cunsa jumajj munta? —sasa.\nAcsa warmisti sänwa —Nayajj maya jumaru mayiñ munsma. Cunjamtï churista Néguev sat wasara orake, uqhamarac jichhajj umanïqui uca orakenac churaraquita —sasa. Ucatsti Caleb chachajj phuchaparojj churänwa amsta uman orakenaca, uqhamarac aynacha uman orakenaca.\nJudá tribojj acnïri orakenacwa jaljasipjjäna kawkha familiatï utjcän uqhamarjama.\nCawquïri marcanacatï Judá tribun wawanacaparu wact'äna Edom marcampi korpasqui uca aynachana, ucanacasti acanacänwa: Cabseel, Edar, Jagur,\nHazor-hadata, Queriot, Hezrón, (cawquïritï Hazor satäcaraqui.)\nUqhamaraqui Amam, Sema, Molada,\nLebaot, Silhim, uqhamaraqui En-rimón marca. Juntorusti pä tunca llätuncan marcanacänwa, jisc'a marcanac cuna.\nPampa tokenacansti acnïri marcanacaw wact'äna: Estaol, Zora, Asena,\nSaaraim, Aditaim, Gedera, uqhamaraqui Gederotaim marcanaca, tunca pusin marcanacänwa, jisc'a marcanac cuna.\nUqhamaraqui Zenán, Hadasa, Migdal-gad,\nDilean, Mizpa, Jocteel,\nCabón, Lahman, Quitlis,\nGederot, Bet-dagón, Naama, uqhamaraqui Maceda marca; tunca sojjtan marcanacänwa jisc'a marcanacampi cuna.\nUqhamaraqui Libna, Eter, Asán,\nKeila, Aczib, Maresa marcanaca, llätunca marcanacänwa jisc'a marcanacampi cuna.\nUqhamaraqui Ecrón sat marca, jach'a marcanacampi, jisc'a marcanacampi cuna.\nUcatsti Ecrón marcata jach'a kotacama, take Asdod marca jac'anquir orakenaca, jisc'a marcanacampi cuna.\nUqhamaraqui Asdod marcajj jach'a marcanacampi jisc'a marcanacamp cuna. Ucatsti Gaza marcajj jach'a marcanacampi jisc'a marcanacamp cuna, Egipton jisc'a jawirar puriñcama, jach'a Mediterráneo sat kotacamaraqui.\nKollu tokenacansti Judá triburojj acnïri marcanacaw wact'äna: Samir, Jatir, Soco,\nDana, Quiriat-sana (cawquïritï Debir sutinïcaraquïna),\nGosén, Holón uqhamaraqui Gilo sutin marca; ucatsti tunca mayan marcanacänwa jisc'a marcanacamp cuna.\nUqhamaraqui Arab, Duma, Esan,\nHumta, Quiriat-arba, (cawquïritï Hebrón satäcaraqui) Sior marca cuna, juntorusti llätunca marcanacänwa jisc'a marcanacampi cuna.\nUqhamaraquiw Maón, Carmel, Zif, Juta,\nCaín, Gabaa, uqhamaraqui Timna sat marca, takpachasti tunca marcanaca jisc'a marcanacampi cuna.\nUqhamaraqui Halhul, Bet-sur, Gedor,\nMaarat, Bet-anot, uqhamaraqui Eltecón marca, takpachasti sojjta marcanaca jisc'a marcanacampi cuna.\nUqhamaraqui Quiriat-baal marca, cawquïritï Quiriat-jearim satäcaraquïna, uca quipcaraqui Rabá marca, takpachasti pä marcanaca, jisc'a marcanacamp cuna.\nWasara tokensti acnïri marcanacaw wact'araquïna: Bet-arabá, Midín, Secaca,\nNibsán, cawquïritejj Jayu Marcäqui, uqhamaraqui En-gadi marca, takpachati sojjta marcanaca jisc'a marcanacamp cuna.\nUcampis Judá tribun wawanacapajj janiw Jerusalén marcan jebuseo jakenacarojj jakonucuñ puedcänti, jichhürcamas jupanacajj jacasipcaquiwa Judá tribun wawanacapampi chica.


Bible in one year - Aymara Bible 1997 - April 12\n1. Cunapachatejj Josué chachajj chuymanëjjän ucqhajj, Dios Tatitojj juparojj sänwa: “Jumasti wali chuymanëjjtawa, walja maranacaniraqui, ucampis walja orakenacaw utjasqui jumanacan catuntapjjañamataquejja.\n2. Filisteonacan orakenacapa, uqhamaraqui gesureonacan orakenacapajj uqhampachäsquiwa.\n3. Cawquïri jawiratï Siho sat oraket sarqui, Egipto marcat inti jalsu tokena, ucatsti Ecrón marcan korpapcama, amsta tokeru, cawquïritï cananeonacan orakepat uñt'atäqui ucacama, uqhamaraqui uca pheska filisteonacan reyinacapan orakenacap cuna Gaza, Asdod, Ascalón, Gat, Ecrón marcanacan reyinacapan orakenacapa, uqhamaraqui aveos sat marcan reyipan orakepsa.\n4. Aynacha tokerusti cananeonacan takpach orakepa, uqhamaraqui sidonios sat marcana Mehara orakepsa, Afec sat orakcama, amorreonacampi korpäqui ucatpacha.\n5. Giblitas sat marcan orakenacapas jilt'ascaraquïnwa, Líbano orakenacasa, intejj jalsunqui ucatpacha, Baal-gad chekatpacha, Hermón kollu thiyatpacha, Hamat marcar mantañ chekacama.\n6. Naya Diosaw Israel marcan nayräjjapata uca sidonios sat jakenacar ananucuscä, uqhamaraqui kollu tokenacan jaquir jakenacarusa, Líbano oraketa Misrefot-maim orakcama. Jumasti jichhajj Israel marcaru uca orakenac churañaru, uchasim, cunjämtï nayajj siscsma uqhamar phokhasa.\n7. Jichhasti jumajj aca orakenacjja uca llätunca tribunacar laquintam, uqhamaraqui chicat Manasés tribur cuna” sasa.\n8. Rubén, Gad, uqhamaraqui chicat Manasés tribunacajj Moisesatjja catokapjjänwa uca orakenacjja Jordán jawirat inti jalsu tokeru.\n9. Cawquïri oraketï Aroer sat chekat sarqui ucqhata, Arnón jawir lacanaccama, chica vallen marcampi cuna, take Medeba sat pampanacamppacha Dibón sat chekacama.\n10. Sehón tokenquir take marcanaca, amorreo reyin marcanacapa cawquïritï Hesbón oraken jaccäna uca, amonitanacampi korpäquis ucacama.\n11. Uqhamaraquiw jupanacarojj Galaad sat orakenacas wact'äna, gesureos sutini orakenaca, maacateos sat orakenaca Hermón sat kollumppacha, take Basán orakenacamppacha Salca chekacama,\n12. Og sutini Basán reyin orakepamppacha, cawquïritï Astarot, Edrei sat marcanac apnakcaraquïna, jupasti khepa refaíta tamatänwa, cawquïrinacarutï Moisesajj atipjäna uqhamaraqui uca chekatsa jakonucüna ucanaca.\n13. Ucampis israelitanacajj janiw Gesur sat marcarojj, uqhamaraqui Maaca sat marcarus jakonucupcänti jan ucasti Israel marca taypinjja jacasipcaquïnwa jichhürcama.\n14. Moisesasti janiraquiw Leví triburojj orak churcänti, jan ucasti uca tribujj Diosar ofrendanac loktatäqui ucanacwa catokäna cunjämtï Dios quipca siscäna uqhamaru.\n15. Moisesasti Rubén triburojj orakenacjja churänwa cawqha familiatejj uca tribun utjcäna uqhamarjama.\n16. Uqhamasti Rubén tribun orakepajja Aroer chekata Arnón sat jawircamänwa, cawquïri marcatï chica vallenccäna ucqhatpacha, take Medeba sutini pampa orakenacamppacha.\n17. Hesbón marcamppacha, pampanquir take marcanacamppacha; Dibón, Bamot-baal, Bet-baal-meón,\n18. Jahaza, Cademot, Mefaat sutini marcanac cuna.\n19. Quiriataim, Sibma, Zaret-sahar uca marcanaca, cawquïri marcanacatï valle kollunac patancqui ucanaca.\n20. Uqhamaraqui Bet-peor, Bet-jesimot marcanaca, uqhamaraqui Pisga sat kollu iramancqui ucanaca,\n21. uqhamaraqui cawquïri marcanacatï pampanacan utjäna, take Sehón sat amorreonacan orakep cuna, cawquïritï Hesbón marcan jaccäna. Moisesasti Sehón reyirojj atipjatayna, uqhamaraqui Madián marcan jilïrinacaparusa qhitinacatï jupar sirvipcäna: Evi, Requem, Zur, Hur, Reba ucanacaru.\n22. Uqhamarus israelitanacajj Balaam sat layka jakerus jiwayapjjaraquïnwa, cawquïritï Beor sat jaken wawapäcäna ucaru, uqhamaraqui yakhanacarusa.\n23. Uqhamaw Rubén tribun orakenacapajj Jordán jawircama purïna, take jach'a marcanacampi jisc'a marcanacampi cuna.\n24. Uca quipcaraquiw Moisesajj Gad sutini triburojj orakenaca churäna cawqha wawanacapay utjchi uqhamarjama.\n25. Jupanacarusti wact'änwa Jazer orakenaca, take Galaad oraken marcanacapa, uqhamaraqui amonitanacan chicat orakepasa, Aroer sat chekacama, cawquïritï Rabá sutini uñcatasincqui ucanaca.\n26. Uqhamaraqui Hesbón chekatpacha Ramat-mizpa, Betonim chekacama, ucatsti Mahanaim chekata Debir korpacama.\n27. Ucasti vallenacanjja Gad triburojj wact'änwa Bet-aram, Bet-nimra, Sucot, Zafón uca orakenaca, ucanacaquiw jilt'jjäna Sehón reyin orakepatjja. Uqhamaraquiw orakenacapajj utjäna Jordán jawirat inti jalsu toketa, Cineret kotäquis uca aynachcama.\n28. Uca marcanacaw jisc'a marcanacamp cuna Gad triburojj wact'äna, kawqha wawanacapay utjchi uqhamarjama.\n29. Uca quipcaraquiw chicat Manasés triburus Moisesajj orakenac churäna kawkha wawapay utjchi uqhamarjama.\n30. Manasés triburojj take Og reyin orakenacapäquis ucanacaw wact'äna uqhamaraqui takpach Basán sutini orakenaca, Mahanaim chekacama, uca sojjta tunca marcanacamppacha cawquïrinacatï Jair marcanccäna ucanacamppacha,\n31. uqhamaraquiw Galaad orakesa chicatpacha churatäna, Astarot, Edrei sat marcamppacha. Take uca orakenacasti Maquir sat jaken chicat familiapataquïnwa, cawquïritï Manasés chachan wawapäcäna; kawkha wawanacapay utjchi uqhamarjama.\n32. Take uca orakenacwa Moisesajj Manasés chicat triburu churäna Moab chekana, Jordán jawirat inti jalsu tokena, Jericó marca uñcatasina.\n33. Ucampis Leví sat triburojj Moisesajj janiw cuna oraksa churcänti, jan ucasti sänwa: “Israelan Diosapaw jumanacan herencianacamajj” sasa.\n1. Israelit jakenacajj acnïri orakenacwa Canaán chekan catokapjjäna mä herenciata, ucanacsti churänwa Eleazar sacerdote, Josué chachampi uqhamaraqui familianacan jach'a jilïri jakenacampi Israelan tribunacapata.\n2. Uca orakenacasti suertetwa laquintasïna uca llätunca chicani tribunacaru, cunjämatï Dios Tatitojj Moisesar siscatayna uqhamarjama.\n3. Rubén, Gad uqhamaraqui chicat Manasés tribunacarojj Moisesajj orakjja churjjataynawa Jordán jawirat qhurscataru, ucampis janiraquiw Leví sat triburojj churcänti.\n4. José chachan wawanacapajj paninïnwa, Manasés, uqhamaraqui Efraín sutini. Ucanacasti pä tribüpjjaraquïnwa, ucatsti Leví triburojj janiw cunsa churcänti, jan ucasti cawqhantï jacapcaspa uca marcanacaqui churänjja, uqhamaraqui paston chekanaca uywanacap awatisiñataqui\n5. Cunjämtï Tatitojj Moisesaru siscän uqhamaruw Israel jakenacajj orakenacjja jalanokasipjjäna.\n6. Ucapachasti Judá tribun wawanacapaw Gilgal campamentoru sarapjjäna, Josué chachampi parliri, ucatsti Jefone chachan wawapa cenezeo Caleb chachajj jutasinjja Josué chacharojj aqham sänwa: “Jichhasti jumajj amtasimay cuntejj Dios Tatitojj Moisesaru sawayqui nayampita jumampita, Cades-barnea chekana ucanacjja.\n7. Nayasti ucapachajj pusi tunca maranïyätwa, cunapachatï Moisesajj Cades-barnea chekata qhititäna aca orakenac uñjañataqui, ucat cutinjjasinjja nayajj suma chuymajjampiw cuntï uñjcäyät ucanaca yatiyäyätjja,\n8. ucampis cawquïri jakenacatï nayampi chica sarapcän ucanacajj purinisinjja wali ajjsarañanac Israel marcarojj yatiyapjjäna, chuymanacap mayjt'ayasa, ucampis nayajj Diosajjaruw iyawsäyäta.\n9. Ucatwa Moisesajj arupa churitäna: ‘Cawqha orakerutï cayumajj tact'qui ucajj jumancapininiwa, uqhamaraqui wawanacamana, Tatitu Diosar take chuymampi catuyasitam laycu’ sasa.\n10. Ucat acarusti pusi tunca pheskan maraw pasjje cunapachatï Diosajj uca arunaca Moisesaru arscäna ucatjja, ucasti israelitanacajj wasaran sarnakapcän ucapachänwa, jichhasti nayajj quimsakallk tunca pheskan maranëjjtwa,\n11. ucampis nayajj wali ch'amanïsctwa, cunapachatï Moisesajj uca orakenac uñjiri qhitquitän uqhama, ch'amajjasti utjasquiw jalnakañataqui, uqhamaraqui mayampi uca urunacanjam nuwasiñataquisa.\n12. Ucatwa jichhajj maysma jumaru uca kollu nayar churañamataqui, cunjämtï Diosajj nayaru arupampi arsuwayquitäna uqhamarjama. Jumasti yatiractaw anaquita jach'a jakenaca uca urunacatpacha uca ckekanacan jacapjjatapa, uqhamaraqui marcanacapas wali suma chekan luratätapa, ucampis nayajj Diosaruquiw mayï yanapt'añapataqui uca jakenacar ucawjanacata jakonucuñajjataqui, cunjämtï jupajj sisqui uqhama” sasa.\n13. Ucatsti Josué chachajj Caleb chacharuw bendicïna, Hebrón kollu churasina juparu uqhamarac wawanacapampiru.\n14. Uqhamaw Hebrón kollojj Caleb chacharu churatäna, uqhamarac wawanacapampiru jichhürcama, Caleb chachajj Israelan Tatitu Diosaparu take chuymampi catuyasitap laycu.\n15. Hebrón kollun nayra sutipasti Quiriat-arba satänwa, mä jakeraquiw utjäna Arba sat sutini, anaquita marca taypina taken wali uñt'ata. Ucatsti uca orakenacanjja samarañaw utj-jjäna.\n20. Diosay, jumarutejj armanucupjjeriscasamäna, yakha diosarutejj yupaychapjjeriscäyätjja,\n21. jumajj yatjjasamänwa, chuyma mankhanquir amtäwinac yatitam laycu.\n22. Juma laycuw sapürojj jiwayañ munapjjetu, qhariñ ovejanacarjamaw uñch'uquipjjetu.\n23. Tatay, p'arjjtasiquimaya, ¿cunatarac ictasti? Sartasiquimaya, jan wiñayatac armanucupjjestati.\n24. ¿Cunatarac nanacatac imantastasti? ¿Cunatarac ucatak t'akhesipjjatajjat armastasti?\n25. Ajayunacajjajj lak'aruw chhakantasqui, janchinacajjasti orakenjam katatitaw uñjasi.\n26. Sartasiquimaya, nanacar yanapt'irejj jutaquimaya, qhuyapayasiñam laycojj khespiyapjjaquitaya.\n3. Jan amuyt'an jakejja jach'a jach'a tucuñampiwa parli; yatiñan jaken arunacapasti arjjatañataquiwa.\n1. Mä cutejj Jesusajj mä chekan orascäna, ucat oración lurañ tucuyjjëpanwa, discipulonacapat maynejj juparojj säna: —Tata, oración lurañay yaticht'apjjeta, cunjämtï Juanajj discipulonacaparojj yatichcäna uqhama —sasa.\n2. Jesusasti jupanacarojj sänwa: —Orapcäta ucqhasti sapjjam: “[Alajjpachanquir nanacan] Awquejja, sutimajj jach'añchatäpan, Munañamampisti apnakapjjeta. [Munañamasti luratäpan acapachanjja, cunjämtï alajjpachana luratäqui uqhama.]\n3. Sapürutac mank'añ churanipjjeta.\n4. Juchanacajjatjja perdonapjjeta, cunjämatejj nanacajj jan wali lurapquitus ucanacarojj perdonapjjta uqhama. Jan yant'äwir puriyapjjestati, [jan ucasti ñankhata khespiyapjjeta]” —sasa.\n5. Jesusasti ucjjarojj saraquïnwa: —Amuyt'añäni: Jumanacat maynejj mä amigonïpan, uca amigopasti chica arum utapar sarpan, ucat sispan: ‘Amigo, quimsa t'ant'a mayt'ita,\n6. mä amigojjaraquiw jayat jichhac utajjar purini, nayansti janiraquiw jupar cuna churañajjas utjquituti’ sasa.\n7. Ucat maynejj uta mankhepat saspa: ‘Jan uqham majasistati puncojj jist'antatäjjewa; wawanacajjas, nayasa iquiñancjjapjjtwa. Janiw sartquiristti jumar cuna churañataquisa’ sasa.\n8. Sapjjsmawa, amigopätap laycojja janis sartcpan cun churiri, ucampis jan juc'amp majasiñap laycojja sartaniwa, ucatsti take cuntejj mayqui ucanac churaraquini.\n9. Uqhamasti sapjjsmawa: Mayipjjam, Diosasti churapjjätamwa; thakapjjam, jicjjatapjjätawa; punc lekt'apjjam, jist'aratäpjjätawa.\n10. Mayiristi catokewa, thakeristi jicjjatiwa; puncu lekt'irirusti jist'aratawa.\n11. “Jan ucajj jumanacat ¿Cawquïr awquich wawaparojj [t'ant'a mayipanjj mä kal churaspa? ¿Jan ucajj] mä asiru churaspa chawll mayipanjja?\n12. ¿Jan ucajj mä alacranch churaspa mä c'awn mayipanjja?\n13. Jumanacatejj khorücasin wawanacamarojj sumanac churirïpjjstajja, ¡kawkha juc'amps alajjpachanquir Awquimajj Kollan Ajayjja churanejja mayipqui ucanacarojja!\n14. Mä jaker amuct'aycatayn uca ñankha ajaywa Jesusajj alissuscäna. Cunapachatï ñankha ajayojj mistjjän ucqhajj uca amutojj parljjänwa. Jakenacasti ucatjja wal muspharasipjjäna.\n15. Ucampis yakhepanacajj sapjjänwa: —Aca jakejj Beelzebú sat jilïri supayan ch'amapampiw ñankha ajayunacjja alissu —sasa.\n16. Mayninacasti yant'añataquiw juparojj alajjpachat mä unañcha mayipjjäna.\n17. Ucampis jupajj yatïnwa cuntejj lup'isipcäna ucjja, ucat saraqui: —“Mä marca apnakeritejj t'akjtaspajja, ucat jupanacpura nuwasisinjja, t'unjasiwa; uqhamaraquiw mä familiasa ch'ajjwanacaru mantasajj t'unjasiraquejja.\n18. Uqhamaraquipï, Supayatejj jupa pachpa jaljtañaru uchasiscchejja, ¿cunjämrac ch'amani sayt'aspasti? Acsti sapjjsmawa jumanacan: ‘Acajj Beelzebun ch'amapampiw ñankha ajayunacjja alissu’ sapjjatam laycu.\n19. Uqhamächi ucasti, ¿qhitirac jumanacan arquirinacamarusti jaksupjjañapataqui ch'am churisti? Jupanacaw jumanacan pantjatäpjjatamjja uñacht'ayapjje.\n20. Ucampis Diosan ch'amapatwa ñankha ajayunacjja jakonucta, ucasti sañ muni Diosan reinopajj jumanacar purinitapa.\n21. “Cunapachatï mä ch'aman jakejj wali armantata utap uñjasejja, cunatejj ucanjj imasisqui ucajj imatawa.\n22. Ucampis maynitejj jupat juc'amp ch'amani jutejja ucat atipjaraquejja, ucapachasti take cuna armanacaparutejj alcatascäna ucjja apakewa. Ucatsti apakcän uca yänacjja munañaparuw ucharaqui.\n23. “Qhititejj jan nayampïqui ucajj naya contrawa; jan nayamp chic apthapiristi, willitatiwa.\n24. “Cunapachatï mä ñankha ajayojj jaket mistu ucapachajja, waña chekanacan samarañ thakasaw sarnake; ucat jan jicjjatjjasasti siwa: ‘Cawqhattï mistuncta uca utajjaruqui cutt'jjä’ sasa.\n25. Cuttanjjasinsti, suma pichst'ata, uqhamarac apthapt'ata utarjamaw uca jakerojj jicjjati.\n26. Ucatwa sari, ucatsti jupat juc'amp jan wali pakallko ajayunacwa irptani, ucanacaw mantasinjj ucan utjapjje. Ucatsti uca jaken jacäwipajj kheparojj nayra jacäwipatsa juc'amp jan waliw tucjje.”\n27. Jesusajj acanac sisquipanwa, jakenac taypit mä warmejj jach'at art'äna: —¡Cusisiñaniwa jumar wawachasin uywctam uca warmejja! —sasa.\n28. Jupasti sänwa: —¡Juc'amp cusisiñanïpjjewa qhitinacatejj Diosan arunacap ist'apqui, uqhamarac jaysapjje ucanacajja! —sasa.


Bolivia Elige wakichäwix 21 pachwa kunjams 2019 Jach'a Chhijlläwix sarantaski ukxat yatiyaski\nBolivia Elige chimpu (Jamuqa: BTV)\nKunjams 2019 Jach’a Chhijlläwix sarantaski ukxatw Bolivia Elige wakichäwix Bolivia TV ukan yatiyaski, niya 21 pachaw anchhakamax yatiyatäxi. 13 yatiyir qutuw kunayman chiqar puriski, 40 quturakiw markaspachat yatiyanisipki.\nBolivia Elige wakichäwinx 18 markatpach yatiyirinakampiw aruskipt’awiyata, ukja markanw Bolivia markachirinakax jaquwiyapxi. Nayrïr jaqurix Tokion jaquwiyi, Japón markana. Jupampix aruskipawiyatarakiwa; San Buenaventuran jakasipki uka wila masinakajaruw aruntt’asiñ muntha, Bolivia markachirjamax wali k’uchikiw jaqutajat jikxatastha sawiyiwa.\nCorea del Sur, China, India, Rusia, Austria markanakampin yaqha markanakampin kunjamas Bolivia markachirinakax jaquwiyapxi ukxatw Bolivia TV ukanx yatiyawiyata. Patria Nueva rayrunkirinakamp Ayllunakan Rayru Tamapamp (RPO’s) Bolivia Markan Yatiyañ Utapankirinakamp (ABI) Cambio ukankirinakamp chikaw yatiyawiyata./RAR


Thuqht'äwinaka - Wikipedia\nThuqht’äwinakax janiw jan kuna ch’usat uñstatäkiti. Sapa mayaw saräwin saräwini. Ukat jaqix pachaparxamaw kuna thuqht’anaks thuqht’apxi. Janiw kunapachs thuqhuñakïkiti. Jichhax kunapachati thuqht’äwinak jisktan ukjax janiw taqpach sañ munktanti, jan ukax nayrä ukanakat aka qilqt’äwtuq uñacht’ayañäni. Taqi uka thuqht’äwinakax akkïrinakawa: waka waka, pinkillu, qina qina, lakita, jach’a siku, musiñu ukat ch’unch’u kuna.\n1 Waka Tinki\n3 Qina Qina\n5 Jach’a Siku\nWaka Tinki[trukaña | chimp askichaña]\nNayrïrix satañä ukjanakaw thuqht’añ yatita. Sutipax waka uywat juti. Aka thuqhux qullasuy janïr utt’askipan uñstatäna. Thuqhurinakapasti akjam isthapt’atäpxarakiwa; chachanakax waka lip’ichit t’ixsut wakamp ajuntata, ch’iyar phuyun maskaramp p’iqir lluch’untata, sawut punchuni, wayit pantalunani, ukat ch’iyar wiskhun kunapxarakiwa. Warminakäkiristi iwij ch’utuquni, phulluni, urkhuni ukat wiskhun kunaw thuqhupxi. Ukjarux waynïrinakax mä kimsan jan ukax pusin ukjamaw k’usillut waka wak thuqhurinakar anatxayas anatxayas t’iskuntapxi. Aka thuqht’äwix jaqir walpun laruyiri.\nPinkillu[trukaña | chimp askichaña]\nPinkillux mä phisqha p’iyan juch’us phusan sutipawa. Ukat aka thuqht’äwix pinkill sata. Thuqhuñatakix jupanakax pinkillump kajamp tukapxi. Aka phust’äwix jallupachan lurt’atarakiwa. Jilpachapinix pinkillx jilïr jaqinakaw unuqrantañ yatipxi, kunapachati juyra satäwi ukjanakaw jupanakax iwij isinkam khuysar aksar muytas k’uchirtasipxiri. Ukampins akkïrix janiw satawi ukjakipinix thuqhuskiti. Jaqichasïwinakan kun phust’asi, thuqht’asiraki.\nQina Qina[trukaña | chimp askichaña]\nPä qina qin thuqhurix qhawas ajuntat ajuntata, ukat qinamp chikutimp apt'asit ukjamaw sayasipki. K'usillusti qhiphaxar p'allqan ch'ixi jach'a isin maskaran ukjamaw unch'ukisisinki.\nAka arux mä arut payaptayatawa. Qinax mä sapa p’iyan phusawa. Uka phusax qin satätapat qina qina sas thuqht’äwirux sutichxapxatäna. Thuqht’äwix ch’axwäwinak utjipan uñstatäna, jan ukax inas jan utjchispänti. Qinaqinax janiw sapa kut thuqhuskiti. Jupanakax yap apthapiñtakiw achuq phaxsit sata qallt phaxsikam mä qawqh kut thuqht’apxiritäna. Ukat thuqt’añatakix chachanakax lluch’uni, ch’utuquni, sakuni, chikut amparar warkt'ata, iwij pantalunani, k'allan phuyupamp chhitsut chakanamp thixni qhiphäxar pichkatata, wiskhuni ukjarux tijri lip’ichit lurat qhawa ajxatata, qinas phust’asis ukjamaw wali asxarkay thuqhuntapxirïtayna. K’usillunakasti mä jach’a ch’ixi sakuni, kimsa waxranïkaspas ukjam maskarani, janq’u mantilamp thixnir chinuntata, (añuthay jiwat wañt'at q'ipt'ata), ch’iyar wayit pantalunani ukat wiskhu t’alaqin ukjamaw qinaqin taypin sint asxarkay wankarx jawq’antapxirïtayna. Ukapachparakiw warminakax iwijat qarwat lurat isinkamakiw mantarantapxirïtayna.\nLakita[trukaña | chimp askichaña]\nKimsa lakit thuqh phust'irinakaw janq'u ch'utuquni, wila punchuni, ch'iyar pantalunani, phusas ayt'ata ukat kajas apt'at ukjamaw siqqik sayarasipki. Maynïristi usut isthapitarakiw nasap llawq'asiski.\n“Lakita” arux lakiña uka arut jutiriwa. Lakitax jaljata sañ munaraki. Ukampirus janiw ukakïkiti, mä thuqht’äwiw lakit sat utji. Ukax sapa maraw may kut pay kut ch’uqi palljä ukjanakaw thuqht’asi. Thuqht’irinakapax juk’pachanikiwa. Jupanakax lakit thuqhuñatakix akjam isinak uchasipxi: chachanakax qarwa lip'ichit lurat maskarani, lluch'uni, iwij janq'u surmiruni, iwijat qarwat lurat pantalunani, chumpani, ch'uspas kunkar jaquntata, wila punchus linq'xatata, ukjamaw jach'a sampuñas phust'asis ukat kajas jawq'antasarak muyuntapxiri. Ukat mayn jan ukax paninis kunturit isthapitarakiw thuqhupxiri, isinakapax lip'ichit luratarakiriwa. Ukat maynïrinakax qarwa kipkakirakiw sink'untañ yatipxiri, jupanakapax qarwa lip'ichit lursut p'iqimp lluch'xatata, ukakipkarakiw kurppachar ch'iyar ch'ankhanakamp chhitsuta ,ukat lip'ichinpach wañt'at qarwa chhuchhullinakamp paypach amparar apt'at ukjamaw thuqhuntapxiri, ukat yaqhippachax t’ixit yapit wakanakamp kunapxarakiriwa; ukat warminakäkiristi, p'iqir pirlas p'iq'imp uchata, jaquntasiñ pichujiramp jikhanir q'ipt'ata, ch'iyar iwij chakitillani, iwij wila pullirani ukat ch'iyar wiskhun ukjamäxarakiriwa. Aka thuqhux wali k’uchik sawkt’asis thuqhuñtañawa.\nJach’a Siku[trukaña | chimp askichaña]\nJach'a sik thuqhurinakax phust'asisa, wankaras jawq'antas ukjamaw mantarantasipki.\nAymar jilat kullakanakax jach’a sikx ch’uq ch’uñuchhjañ pachaw thuqhupxirïtana. Mä arunx saraksnawa, jupanakax niy taqpach yap apthapitäx ukjaruw tukt’ayañatak jach’a phisqha jan ukax suxta phusan sikunakamp phusantasaw wankaramp jawq’antas mantarantapxiritäna. Yamakis thuqhur warminakapax janiw aliqak thuqhupxirikataynati, jan ukasti wali jayllintasaw qhallantapxiritayna. Jupanakax uk thuqhuñatakix akjam isthapt'atapxarakiriwa: surit lurat ch'utuquni, janq'umpit ch'iyarampit p'itsut lluch'uni, wila linq'xatat punchuni, janq'u mantilamp lak'unchjata, ch'iyar sakuni, janq'u iwij pantalunani, ukat kurusir ch'iyar wikhun kunapxarakiriwa.\nQhachhwa[trukaña | chimp askichaña]\nNayrax qullunakan arumanakaw jall jawsañatak wayn tawaqunakax thuqhuñ yatipxiritayna, ukjaman juyph jithiqhtayañataki. Ukat ukjam unuqt'añatakix akjam isthapht'atapxiritänawa; pust'irinakax janq'u iwij surmirunakani, ch'umphi chalinanakani, ch'iyar sakunakani, janq'u iwij pantalunanakani, ch'iyar wishunakani, ukat kajamp phusamp tukt'asisaw thuqhurinakamp chik muytapxiritayna. Thuqhurinakasti akjam isthapht'atapxarakiritänawa; chachanakax janq'u iwij ukat ch'iyar tuwkillun surmirunakani, may may samin lluch'unakani, ch'umphi chalin kunkar jaquntatanaka, janq'u iwij allmillanakani, ch'iyar chakitillanakani, wila pulliranakani, ukat ch'iyar wiskhunakan ukjamarakiw chachanakamp khuysar aksar mustas thuqhupxiritayna.\nJichhürunakax qhachhwax patatuqin thuqht'asiskarakiwa, anchak jan nayjam sapa mar saräwinakaparxam phuqhxapxiti, jan ukasti jilpachax phunchhäwinakanak thuqhxapxi. Ukampins isïkirinakax janïraw sinti mayjtatäkiti, juk'a juk'anakkiw mayjt'ata. Mä arunx saraksnawa, niy taqpach isinakapaw pachpaski.\nMusiñu[trukaña | chimp askichaña]\nAka thuqt’awix taqin uñt’atapiniwa, kunati taqit sipans munkaña, chuym ch’allxtaykir kusist’awiwa. Musiñ phust’irinakax sallat chuymar purkir jayllt’awinak phust’añ yatipxi, ukapachparak wankar jawq’antirinakax musiñ phust’atarxamaw arktapxaraki, yaqhipachax musiñ tukt’irinakax thuqhurinakxam mä phichchuk kunapxarakiriwa. Isinakapax jupanakan lurt’atkamak uchasipxiri. Ukat ukjam jiwakipanx, khitis thuqht'añx munakiwa, yamas wayn tawaqunakax ukjak sañkamaw unuqrantapxiri.\nChiqans nayra thuqt’äwinakax yap apnaqatanakarjam apst’atawa, janiw anqa jaqha jach'a markanakat apanitakiti. Kunjamati qalltañatakix saskayatanx janiw aliqatak utjkiti. Sapa mayaw qalltawini ukjamarak saräwini. Ukat ukjamarjamaw patan jakasirinakax kuna thuqhuwinaks lurt’apxi. Ukampirus, jichhurunakanx janiw nayrxampinixiti. Yaqhip saräwinakax mayjakiptataxiwa. Akampix sañ muntanwa, jupanakax janiw yapu apnaqä ukjanakakipunix thuqhxapxiti, jan ukax yaqha phunchhawinakans thuqhxapxakirakiwa. Jichhax ukakirjimipanx, lakitax aka qhipa maranakanx armt’atxamakixiwa, samkanxamak thuqhxapxi.\nObtenido de «https://ay.wikipedia.org/w/index.php?title=Thuqht%27äwinaka&oldid=76287»\nEsta página se editó por última vez el 21 ana 2013 a las 06:46.


Venezuela: Twitteran walt’at aparäwinaka · Global Voices Aymarata\n(es) ukan jaqukipiri\tLaura Vidal\nJaqukipäw uñt'ayata/apkatata 30 Jallu qallta phaxsi 2011 8:53 GMT\nAka blog ullart'apxañäni Español, Français, Svenska, Deutsch, Malagasy, русский, 日本語, English\nNayra phaxsinakatwa, Venezuela redes socialenakamp medios tradicionalanakampix marka irpirinakar uñt’at k’umir unch’ukirinakan Twitter cuentanak aparawinakat ch’atapxixa. Mä jak’atjamatwa, aka cuenta arkirinakax uñjapxanxa kunjamsa walja jan jïs sir ukch’akamaxa marka irpirinakarux jichhax mayjt’ayapxan, qilqt’apxanwa jallallt’anaka Revolución Bolivarianaru, jan ukaxa Hugo Chávez Irpir arkiritw sasaw sapxanxa. Walt’at jaqinak suti aparawinakax, jan ukax suticht’apxix «hackeos» sutimpisa, artistanaka, puriw k’uk’unkanan, yatiyirinakaru, qilqirinakaru ukhamarak yatxatatanakaru khitinakati k’umipxk kuns lurk marka irpirinakax uka cuentanakaru.\nPä phaxs pasataxa, N33 tamax mä Taringa) yatiyaw apsu ukanxa ukhamarak katxaruw uka pachana cuenta aparawinakata. Jiwasax Chávez marka apnaqir arkirininakapatwa ukhamarak askiw lup’iwinakapax sapxiwa, ukatatsa janiw Chávez hackeos uk lurkiti. Aka tamaxa, aparat cuentanakanxa jan wali sawinakaw ukhamarak p’inqachjawinakaw utjanxa walja “utt’ayat tamanakaru”. Taman utjirinakax sapxiw janiw Anonymus tamamp mayacht’asitapkti, sapxiw «pro-imperialistanakaw» lurawinakapaxa. Daniela Lopez, amuyt’iw aqiw siwa ukanxa:\nAnonymous tamaxa llakisiñpati aka machaqa Hackeranakata? Janjamakiwa, kunatix N33 tamaxa anonymous tamaruxa «Pro- imperialista» kaspasa ukhamwa uñji ukataxa jupanakaxa munapxiwa kuna jan walt’awinakasa Chávez irpiriru ukhamarak marka irpirinakarux lurataki Twitter tuqina jan utxañpataki.\nAy Caracha Blog uka luririnakaruwa tuqxixa:\nKhititi Berenice cuentarux jalxataw lurki, walpin llakista kunatixa khitinakati p’iqipampi q’al luxutatañataki kunanakati jiwasanakaxa apnaqkapxata jikiñchasiñataki ukhamaraki ist’añataki mä programa uxurina ist’añapaxañatawa.\nCarlos Bolívar, Postapanxa “Redes sociales poco confiables” uñanchayiwa:\nSapa [uru] machaq k’arisiwiw mistu, mä machaq hackeo, ukatwa mä uru mistuni mä tubazo [Venezuelanxa, yatiyirinak taypinxa, mä “tubazoxa” mä jach’a lurawiwa jan ukax nayriri yatiyaw uñacht’ayatawa] Twitter @globovision ata jan ukaxa @chavezcandanga ta ¿khitis aniñixa?.\nTwitterata, @chacazulu451 siwa mä qawqha utt’ayat tamanakaxa, kunjamatix Venezuela jawsañ tamaxa (compañía nacional de telefonía venezolana), CANTV, aka hackeonakatatti suma yatipxaspa:\nAmuyma, amuyiri!! RT”@NoticiasVenezue: nayax jisk’twa: Twitter cuentanaka Hakckeonakax janit jutki CANTV taypita?\n@CelesteAcosta uñancharakiwa mä larkay jakawi:\nNayan k’acha markaxakiwa #venezuela Luis!!@laureanomar sumaki: yatiyañataki wasitat kutt’ayasiy cuentapa hackerar hackeyasina…\nTukuyañätakixa, Luis Carlos Díaz, factura del hacker postapanxa, uñanchi ukhamarak qhananchi:\nAka phaxsinakax jan walt’awinakax yatiy kamach apnaqirinakaru uthiw ukatw ukankasrakiwa jichaxa.\nUkhamanak lurasinxa juk’ampt’iw jan walt’awinakaxa ukhamats amukt’awitakiskiwa. Janiw utjkiti aka jan walt’awinak arst’awiru lurawinakat sayt’awinakaxa. Inas uxur lurawinak apaqawjamachi, mä pacha jarq’akawi jan alxañatak laphi yatiyanakjama, jan ukaxa marka jamuqa-yatiyawinaka jan waliw sir kamachjamapachacha. ¿ukawa amtasi?\nJichha Venezuela Histuryanaka\nCitizen Media 14 Achuqa phaxsi 2019\nArte y Cultura 28 Anata phaxsi 2019


Mateo 15 — Watchtower INTERNETANKIR BIBLIOTECA\nNayra awkinakan yatichäwinakapaw qhanstayasi (1-9)\nKunatï qʼañuchki ukajj chuymatwa mistu (10-20)\nFeniciankir mä warmejj Diosaruw confiyi (21-28)\nJesusajj kunayman usutanakaruw qolli (29-31)\nJesusajj pusi waranqaniruw manqʼayi (32-39)\nFariseonakasa mayni judionakasa costumbrenakaparjamaw ampar jareqasipjjerïna.\nJan ukajja, “Hipócrita”. Ukasti jan suma jaqëkasina suma jaqer tuktʼaña sañ muni.\nVariante: “jan mallkitäki”.\n“Qʼañu jucha” siski uka cheq aka Biblian diccionariopan liytʼäta.\nJan ukajja, “iyawstajja”.\nJan ukajja, “jan manqʼata”. Variante: “manqʼat utjata”.\n15 Ukatsti Jerusalén markatwa fariseonakampi escribanakampejj Jesusan ukar jutapjjäna, akham sasa: 2 “¿Kunatsa discipulonakamajj nayra awkinakasan yatichäwinakap maysar apanukupjje? Jupanakajj janiw manqʼañatakejj ampars jareqasipkiti”* sasa.\n3 Jesusasti jupanakarojj sarakïnwa: “¿Kunatsa jumanakajj yatichäwinakam laykojj Diosan mandamientonakap pʼakintapjjta? 4 Diosajj akham sänwa: ‘Awkimarusa taykamarusa respetañamawa’, ‘khititejj awkipata jan ukajj taykapata jan wal parlki ukajj jiwayatäpan’ sasa. 5 Ukampis jumanakajj akham sapjjtawa: ‘Khititejj awkiparu jan ukajj taykaparu, “kunanakatï jumar yanaptʼañataki utjkitu ukanakajj Diosar katuyatäjjewa” siski ukajja, 6 janiw awkipar kunan yanaptʼañapas wakisjjeti’ sasa. Ukham sasaw jumanakajj yatichäwinakam laykojj Diosan arunakap maysar apanukupjjtajja. 7 Kʼari chuyman* jaqenaka, Isaías profetajj qhanpun jumanakat akham säna: 8 ‘Aka jaqenakajj lakampikiw jachʼañchapjjetu, ukampis chuymanakapajj nayat wali jayankiwa. 9 Jaqenakan yatichäwinakap arunakajäkaspas ukham yatichapjjatap laykojja, inamayaw adorasipkitu’ sasa”. 10 Jaqenakar jawsthapisajj akham sarakïnwa: “Istʼapjjam, amuytʼapjjarakim: 11 kunatï lakat mantki ukajj janiw jaqer qʼañuchkiti, antisas lakat mistki ukaw jaqerojj qʼañuchi” sasa.\n12 Ukatjja discipulonakaw jupar jakʼachasisajj akham sapjjäna: “¿Amuytati? Kuntï siskta uk istʼasajja fariseonakajj colerasipjjewa” sasa. 13 Jupasti sarakïnwa: “Kawkïr alitejj alajjpachankir Awkijan jan ayrutäki* uka alejj jikʼinukutäniwa. 14 Jan yäqapjjamti, jupanakajj juykhu irpirinakäpjjewa. Mä juykhutejj yaqha juykhuru irpaspa ukhajja, panpachaniw pʼiyar jalantapjjaspa” sasa. 15 Pedrosti sarakïnwa: “Kuna uñachtʼäwtï uka jaqenakar siskta uk qhanañchtʼapjjeta” sasa. 16 Jupasti sänwa: “¿Janit jumanakas amuyapkarakta? 17 Kunatï lakat mantki ukajja, purakar purisaw cuerpot mistjje, ¿janit uk yatipkta? 18 Kunatï lakat mistki ukajj chuymatwa juti, ukaw niyas jaqerojj qʼañuchi. 19 Chuymatjja jan wali amuyunaka, jiwayasiñanaka, adulterio juchanaka,* qʼañu juchanaka,* lunthatasiñanaka, kʼari* testimonionaka, jiskʼachir arunak parlañanakaw juti. 20 Ukanakaw niyas jaqerojj qʼañuchi. Jan jareqat* amparamp manqʼañasti janiw jaqerojj qʼañuchkiti” sasa.\n21 Uka cheqat sartasinjja, Tiro, Sidón cheqanakaruw Jesusajj sarjjäna. 22 Uksa cheqanakatsti Feniciankir mä warmiw jupan ukar jutäna, akham arnaqasisa: “Tata, Davidan Yoqapa, nayat khuyaptʼayasita.* Demonion mantataw phuchajajj wal tʼaqesiski” sasa. 23 Ukampis jupajj janiw kamskänsa, ukatwa discipulonakapajj jupan ukar jutapjjäna, akham sasa: “Uka warmir khitanukjjam. Arnaqasis jutaskakiwa” sasa. 24 Jupasti sarakïnwa: “Chhaqat ovejanakar uñtasitäpki uka Israel markarukiw Diosajj khitanitu” sasa. 25 Uka warmejj Jesusan ukar jutasaw nayraqatapan akham sas altʼasïna: “¡Tatay, yanaptʼasikitaya!” sasa. 26 Jupasti sarakïnwa: “Wawanakat tʼantʼa aparasin anoqallunakar churañajj janiw walïkiti” sasa. 27 Warmisti sänwa: “Niyas ukhamaw Tata. Ukampis anoqallunakajj jaqepan mesapat jalaqtir puchunakwa manqʼasipjje” sasa. 28 Uk satasti Jesusajj akham sarakïnwa: “Jumajj taqe chuymaw Diosar confiytajja,* ukhamajj kuntï munkta ukajj phoqaspan” sasa. Ukatjja ukaratpachaw phuchapajj waliptjjäna.\n29 Uka cheqat sartasinjja, Galilea Qota jakʼaruw Jesusajj purïna. Ukatsti mä qollur makatasaw qontʼasirakïna. 30 Walja jaqenakaw jupar jakʼachasipjjäna. Jupanakasti cojonaka, amparat usutanaka, juykhunaka, amut jaqenaka, yaqha usutanakampwa jupan nayraqatapar apanipjjäna. Jupasti taqeniruw qollarakïna. 31 Amut jaqenakajj parljjapjjänwa, amparat usutanakas qollatäjjapjjänwa, cojonakas sartjjapjjänwa, juykhunakas uñj-jjapjjänwa, ukanak uñjasajj walpun jaqenakajj musparapjjäna, Israel markan Diosaparuw jachʼañchapjjarakïna.\n32 Jesusasti discipulonakaparuw jawsäna, akham sarakïnwa: “Aka jaqenakat wal sinttʼasta, jupanakajj kimsa uruw nayamp chikäjjapjje, janirakiw manqʼatäpkiti. Janiw manqʼat awtjata* khitanukuñ munkti, thak sarkasajj thayjtapjjaspawa” sasa. 33 Discipulonakasti juparojj akham sapjjarakïnwa: “¿Kawkitsa akhataq jaqenakar manqʼayañatakejj aka chʼusa lugaran tʼantʼa jikjjatapjjäjja?”* sasa. 34 Jesusasti sarakïnwa: “¿Qhawqha tʼantʼas utjapjjtam?” sasa. Jupanakasti “paqallq tʼantʼampi mä qhawqha jiskʼa chawllanakampikiw utjapjjetu” sasaw sapjjarakïna. 35 Oraqer qontʼasipjjam sasin jaqenakar siskäna uka qhepatjja, 36 uka paqallq tʼantʼampi chawllanakampi aptasajj Diosaruw yuspäräna. Pachjasajja discipulonakaruw churäna, jupanakasti jaqenakaruw lakirapjjarakïna. 37 Taqeniw sistʼasiñkam manqʼapjjäna, paqallqo jachʼa canastanakaruw jiltʼanak phoqa phoq apthapipjjarakïna. 38 Ukanjja pusi waranqa chachanakaw manqʼapjjäna, warminakas wawanakas utjarakïnwa. 39 Ukatjja jaqenakar khitanukjjasajj boter sarjjatasaw Magadán sat cheqar sarjjäna.


Ucatsti nayajj Tatitu Diosaruw mayisiscaraquïyäta, juparuw achict'asiraquïyäta, ayunasina, chhanqha isinacampi isthapisisa, khellaru kont'asisaraqui. “Tatitu Diosajjaruw mayisiscäyäta, juparusti aqham sasaw arsuraquïyäta: ‘Tata, jumajj jach'a ch'amani Diosätawa, arsutanacamarojj phokhapuntawa, qhitinacatejj camachi arunacam phokqui ucanacarusa munasiñamjja uñacht'ayaractawa. Nanacajj juma nayrakatan jucha lurapjjta, ñankhanacsa lurapjjaracta; cunatejj jan walïqui ucacwa lurapjjtjja, jumaru apanucusaw jacapjjaracta; camachi arunacamsa, arsutanacamsa apanucupjjaractwa. Jumar sirviri profetanacamarusti jan ist'asaw sarnakapjjaracta, jupanacasti juman sutimjjaruw nanacan reyinacajjaru parlapjjaraquïna, jilïrinacajjarusa, nayra awquinacajjarusa, take Israel marcarusa. Jumajj, Tata, chekapapunïtawa, ucampisa nanaca judionacajj wali p'enkasipjjta; cawquïrinacatejj Jerusalén marcan jacapqui ucanacjamaraqui, uqhamaraqui yakha israelitanacjamaraqui, uca quipcaraqui cawquïrinacatejj jacapqui yakha marcanacana, uqhamaraqui jumaw ucanacarojj uqham ananucuracta juma nayrakatan sayt'asipjjatap laycu. Nanacajj, Tata, reyinacaj-jjam, jilïri jakenacaj-jjama uca quipcaraqui nayra awquinacaj-jjama p'enkachjatäpjjtwa, juma nayrakatan sayt'asipjjatajj laycu. Ucampisa nanacan Diosajja, jumanquiwa qhuyapayasiñasa, juchat perdonañasa. Nanacasti juma nayrakatan jumataquiw sayt'asipjjta, janiraquiw arunacamsa ist'apcti, nanacan Dios Tatitojja, cuna yatichäwinactejj profeta sirvirinacam toke churapquista ucanacsa janiw ist'apcaractti.\n Ucatsti nayajj uca sacrificio horasanwa llaquisiñajjata cutjjtta, ucatjja isejjasa ch'iyanokatpachawa Tatit Diosajjaru oración lurañ kalltta, aqham sasa: “Nayan Diosajja, Diosajja, nayajj wali p'enkasitätwa, uqhamarac chuymaw chhactaraquitu, janiw cunsa jumarojj oracionan parlquirismati. Nanacan jucha luratanacajjajja sintipuniwa utjapjjetu, alajjpachcamaraquiwa juchanacajjajj purt'araqui. Qhä pachata jichhacamawa wali jucha lurañana jacapjjta. Ucatsti nanacan juchanacajj laycojja, nanacasa, reyinacajjasa, uqhamarac sacerdotenacajjasa yakha marcanacanquir reyinacan munañanacapar catuyataw jicjjatasipjjta. Ucatjja chhojjrinchjata, jayar apanucuta, aparata, jisc'achjata jicjjatasipjjäyäta, jichhasti uca pachpa luräwiruraquiw puripjjaracta.\n Profetanacasti cunatejj chekapäqui ucjja imantapjjewa, cunjämatejj mä jakejj perkjja jank'ot pintsojja uqhama; jupanacasti unañchäwinacsa uñjapcaspa uqhamwa parlapjje, uca parlatanacapasti inamaya c'ariquiraquiwa. Jupanacasti nayan sutejjaruw parlapjjaraqui ucampisa janiw nayajj jupanacaru cunsa parlcti. Aca marcanquiri jakenacasti nuwasiñanacaru, lunthatasiñanacaru catuyatawa; pobrenacarusa, pist'ata sarnakerinacarusa jan pago churasaquiw irnakayapjjaraqui, yakha marcat jutiri jakenacarusa nuwjapjjaraquiwa, janiw chekaparu uñjapcaraquiti. Nayasti uca jakenac taypinjja thakaraquïyätwa mayni asqui jake aca marcataqui mä cuna ascsa lurañapataqui, nayarusa achict'añapataqui jan aca marca t'unjañajjataqui, ucampisa uca jakjja janiw jicjjatcti. Ucatwa nayajj mutuyäwejja apayantjja, take jupanacjjaru, colerasiñajjsti mä ninjamwa wartaniractjja, ucampiwa jupanacarojj t'unjaracta, uqhamat sarnakäwinacapat wayt'asa. Naya Tatituw ucjja arsta.’ ”\n Ucatsti Tatitu Diosan nayräjjaparuw quillt'asta, cunjämatï nayrïrejja lurcäyäta uqhamaw pusi tunca urumpi pusi tunca arumampi ucancäyäta jan cuns mank'asa ni umasa, jumanacan jucha luratanacam laycu, cunampitejj Diosarojj ñankhachapjjta uqhamarac colerayapjjaracta. Nayasti wali sustjataw uñjasiyäta Tatitu Diosan uqhama jumanac contra colerasitapatjja, ucatsti jumanacaru t'unjañ munatapata; ucampis Tatitu Diosajj mä cutimpiw mayitajjaru ist'itu. Uqhamaraquiw Tatitu Diosajj Aarón chacha contra wal colerasïna, juparu t'unjañcama, ucampis nayaw jupataqui Tatitu Diosaru mayiyäta. Ucatsti uca metalat lurat vaca kallur catusinjja, cawquïrimpitï jucha luräwiru puripcatäta, ucjja ninaruw jakontäyäta, ucatsti ñut'u lak'aru tucuyasinjja kollut sarakanir jawir umaruw warantayäta. “Uqhamaraquiw jumanacajj Tatitu Diosarojj colerayapjjta, Tabera, Masah, Kibrot-hataava uca chekanacana. Ucatsti cunapachatï Tatitu Diosajj Cades-barnea chekat sartayanjjestu, cawquïri oraketï churquistu uca catuntapjjañamataqui ucqhajj, uqhamaraquiw uca arsutanacaparojj jan ist'apctati, janiraquiw jupar iyawsañanacamas utjcänti ni jaysapcaraquïyätasa. Cunapachatï nayajj jumanacaru uñt'apjjsma ucqhatjja jumanacajj Tatitu Dios contrapuniw sartapjjtajja. Cunjämatï Tatitu Diosajj jumanacaru t'unjañampi ajjsarayapjjäyätamjja, nayasti Tatitu Dios nayrakatanwa quillt'asïyäta pusi tunca urumpi, pusi tunca arumampi. Ucatsti Diosarojj mayïyätwa: ‘Dios Tata, jan jumajj aca marcamaru t'unjamti, jumaw jach'a cancañampi khespiyasta uqhamaraqui jach'a ch'amamampi Egipto marcatsa irpsunta. Amtasimay Abraham, Isaac, Jacob wawanacamata. Janiraqui aca marcan jan yatiñanïtapsa amtasimti ni jan wali jakenacätapsa ni juchanacapsa. Jan cunsa parlapjjañapataqui cawquïri marcattï irpsunipquista ucana: Diosajj janiw uca cawquïri oraktï churä siscäna ucar puriyañjja muncänti, jupanacar uñisisinjja wasara tokeruw irpsuwayi ucan jiwarayañataqui, sasa. Ucampis jupanacajj juman marcamawa, juman herenciamaraquiwa, jumaw Egipto marcat irpsunta jach'a ch'amamampi’ sasa.\n Ucat Moisesajj Tatitu Diosaparuw mayïna aqham sasa: —Tatitu, ¿cunatsa colerasïta jakenacamataquejja? Juma pachpajjay Egipto marcatjja irpsunstajja jach'a ch'amamampi, uqhamarac jach'a cancañamampejja. ¿Cunjämaraqui jaytätasti Egipcionacaru aqham sas parlirsti: ‘Diosasti jan wali amtäwimpiw irpsuwayi wasara kollunacana jiwarayañataqui, uqhamat aca oraketa chhaktayañataqui’ sasa? Uqhamasti janiquiy colerasimti, cuntejj amtcta ucjja armasjjaquimaya janiquiy jan walt'añar uscumti. Amtasimaya Abraham, Isaac, Israel uca sirvirinacamata. Jupanacarusti juma pachpaw juramento lurasina sistajja: ‘Nayajj jumanacan wawanacaman wawanacaparusti alajjpach warawaranacjama waljwa tucuyäjja, ucatsti cawquïr oraktejj jumanacar churañataqui arsupcsma ucjja churäwa wiñayatac mä herenciat catusipjjañapataqui’ —sasa.\n Ucampis Moisesajj, cawqhancquitejj Tatitojj ucqhar cutt'asinjja sänwa: —Chekpachapuniw jakenacajj wali jach'a jucha lurapjje korita mä diosa lursusisajja. Ucampis nayajj achict'asmawa perdonamay juchanacapjja, jan perdonañ muncsta ucajja, ¡sutejja apsjjam cawquïr librorutejj kellktajja ucata! —sasa.\n Acawa Nehemías chachan luräwinacapajja, jupasti Hacalías chachan yokapänwa. Artajerjes sat reyis pä tunca mara marcar apnakcäna ucqha, Quisleu phajjsina, naya Nehemiasasti Susa marcancascäyätwa. Hanani mayni jilajjasti ucqharaquiwa Judá oraketa purini mä kawkha chachanacampi, nayasti jupanacarojj jisct'wa cunjämäsquisa Jerusalén marcajja, uqhamarac cawquïr judionacatejj jaltapcäna jaya marcar apatäñata ucanacatsa. Ucatsti jupanacajj sapjjetuwa: “Qhitinacatejj jaya marcar apatäñata jaltapqui ucanacasti, pachpancasipquiwa, jupanacasti sinti jan walt'añanwa jicjjatasipjje, uqhamaraqui wali t'akhesiyatäpjjewa. Jerusalén marcan perkanacapasti tucjataraquiwa, uqhamaraqui puncunacapasa ninampi naqhantayataraqui” sasa. Aca arunac ist'asinjja kont'asisinwa jachta, ucatsti mä kawkha urunacaraquiw wali llaquita jicjjatasta, uqhamaraqui ayuno oración luraracta alajjpachanquir Diosaru. Ucatsti sistwa: “Alajjpachanquir Dios Tata, jumajj jach'a ajjsarcaña Diosätawa, sumar mantäwimsa janiw armctati, qhuyapayasiractawa qhitinacatejj jumar munapctam uqhamaraqui camachi arunacamarusa phokhapqui ucanacataquejja. Jichhasti nayajj mayissmawa ist'añamataqui, arumay uru oración luratajjaru israelita sirvirinacam laycu. Nanaca israelitanacajja uñt'asipjjtwa juchanac juma toke luratanacajjatjja. ¡Take familiajjasa, nayasa juchwa lurapjjta! Juma nayrakatanjja sinti jan wali tokeruwa saranucupjjta; janiraquiw camachi arunacamarusa phokhapcaractti, leyinacamarusa, cawquïri Moisés sirvirim toke churapquista ucanacarusa. Amtasiraquim cunjämtï nanacaru yatiycäyäta, nanacatejj juch lurapjjerista ucajj aca orakpacharu ananucupjjetasma ucjja; ucampisa nanacatejj jumaru cutt'anjjapjjerisma, camachi arunacamaru phokhasina uqhamaru sarnakasaraqui, cawqui aca orake thiyacama jakonucutäcasasa, ucqhatpachwa wasitat apthapipjjetasmajja, kollana chhijllat lugaramaru cawqhantejj sutimajj jaccani ucqharu. “Nanacawa juman uywatanacamäpjjta, uqhamarac marcamasa, qhitinacarutejj jach'a ch'amamampi, jach'a luräwinacampi khespiyapjjestajja. Nayajj mayissmawa Dios Tata, oracionajj ist'añamataqui, uqhamaraqui sirvirinacaman mayisitanacapsa, nanacasti juma sapar jach'achañacwa munapjjta. Uqhamarac mayisiracsmawa nayar atipt'ayañama, reyirusa amuyt'ayaraquim nayar ist'añapataqui” sasa.\n¿Janit wasitat jacañ churapquitäta, marcaman jumamp cusisiñapataquejja?\nTakpach jakenaca, takpach marcanaca, acapach tucuscam jaquir jakenaca: Tatitut amtasipjjam, jupar maqhatjjapjjam; nayrakatapar konkort'asipjjam.\nnanacasti janipuniw mayampis jumat sarakapcäti; jacañay churapjjeta, juma saparuquiw aytasipjjäma.\n Ucatsti Tatitojj saraquituwa: “Israel marcajj uca ch'aqhanacjamawa. Jupanacasti aqham sasaw sarnakapjjaraqui: ‘Ch'aqhanacasajj wañantatawa, janiraquiw cuna suyt'añanacapas utjcjjeti, k'ala aynacht'ataraquïtanwa’ sasa. Jichhajj waliquiwa, ucampisa nayan sutejjaru parlam, aqham saraquim: ‘Aqham siw Tatitojja: Nayan marcajja, jumanacan sepulturanacamjja jist'aräwa, jumanacarojj ucat apsunjjapjjaraquïmawa, Israel orakeruw cuttayanjjapjjäma. Ucatsti cunapachatejj nayajj jumanacaru sepulturanacamat irpsunjjapjjäma, Israel orakerusa cuttayanjjapjjaraquïma, ucapachaw jumanacajj, nayan marcajja, Tatitütajja yatipjjäta. Nayaw jumanacarojj jacañ samanajjampi phust'apjjäma, ucatsti jumanacajj wasitat jactjjapjjäta; pachpa jumanacan orakenacamaruw utt'ayjjapjjaraquïma. Ucapachaw jumanacajj yatipjjäta, naya Tatitun parlatajja, uqhamaraqui uca parlatajjarus phokhatajja. Naya Tatituw ucjja arsta.’ ” Tatitusti nayan ucaru jutasinjja saraquituwa:\n ‘Khepa urunacansti nayaw Kollan Ajayojj take jakenacjjar qhitanï. Yokanacamasa phuchanacamasa jan uñjcañanac uñjapjjani. Chuyman jakenacasti samcanac samcasipjjaraquini. Qhä urunacanjja take nayar sirvirinacjjaruw Kollan Ajayojj qhitanï. Ucatsti jupanacajj nayjjatwa parlapjjani.\nUcatpï aqham sejja: “P'arjjtasim, juma iquirejja; jiwatanac taypit sarthapim, Cristow khant'ätam” sasa.\n Uqhamasti jan wali lurañanacjja apanucupjjam, ucatsti arrepientisipjjam juchanacamajj perdonatäñapataqui. Ucatwa Diosajj jumanacar cusiscañ urunac churapjjätam, Cristo Jesusar qhitanisa. Jupasti nayratpach jumanacataqui waquichatäcäna, ucawa. Ucampis uca Jesusanjja waquisiw alajjpachan kheparañapa, cunürutejj Diosajj take cun waquichcani ucürcama. Ucasti cunjämtejj Diosajj nayra asqui profetanacap toke arsuwaycäna ucarjamaw phokhasisqui.\n “Ñankha lurir jaketejj take ñankha juchanaca lurcän ucanaca apanucjjani, ucatsti nayan leyinacajjarjamaraqui sarnakjjani, cunatejj asquïqui, cunatejj chekapäqui ucanac lurjjaraquini ucajj jacascaniwa, janiw jiwcaniti. Nayasti janiw mayampsa uca jucha luratanacapatjja amtascjjäti, jupasti asqui luratap laycuw jacjjaraquini. Janiw nayajj ñankha jaken jiwañapjja muncti jan ucasti muntwa sarnakäwipjja asquichasjjañapa, ucatsti jacjjañaparaqui. Naya Tatituw ucjja arsta. “Ucampisa, asqui jaketejj asqui luräwinacapa apanucuni, ucatsti cuntejj ñankha jakejj ajjtañanac lurqui ucanaca luraraquini, ucatsti ¿jumanacajj amuyapjjtati ucan jacascañapjja? Nayasti janiw amtascjjäti cuna asquinactejj jupajj lurcän ucanacatjja, jan take chuymampi arcatap laycu jucha luratanacap laycuw jiwani. Jumanacajj sapjjätawa: ‘Tatitojj janiw chekaparu uñjquiti’ sasa, ucampisa ist'am Israel marca: ¿Jumanacasti amuyapjjtati nayan jan chekaparu uñjascatajja? ¿Janit jumanacaqui jan chekaparu cunanacsa lurapcta? Asqui jaketejj asqui luräwinacap apanucusin ñankha luräwinaca lurjjchi ucasti jiwaniwa, uca jan walinac luratap laycu. Ucampisa mä ñankha jaketejj ñankha luräwinacap apanucjjchi, ucatsti asqui luräwinac lurjjaracchi ucasti khespiyataw uñjasiraquini. Jupatejj sum amuyt'asini, sum uñatatasiraquini, ucat take ñankha luräwinacap apanucjjaraquini, ucajj chekpachaw jacani, janiw jiwcaniti. “Ucampisa Israel marcajj sascaquiniwa: ‘Tatitojj janiw chekaparu uñjquiti’ sasa. ¿Janit Israel marcaqui antisas jan walinaca lurcpacha? Nayasti israelit jakenaca, sapakat mayniruw uñjapjjsma, luräwinacamarjama. Naya Tatituw ucjja arsta. Ñankha lurañanacamjja mäpita apanucupjjam, uqhamat jan jumanacpacha uca ñankha luräwinacam laycu jiwarascañataqui. Cuna ñankhanactejj naya nayrakatan lurapcta ucanacsti mäpita apanucupjjam, mä machaka chuymani, mä machaka ajayuni tucupjjaraquim. Israel marca, ¿cunatarac jiwascätasti? Janejjay nayajj qhitin jiwañapsa muncstejja. Ñankha luräwinacamatjja jithektjjapjjam, ucapachaquiw jacapjjäta. Naya Tatituw ucjja arsta. “Jumasti, jichhajj aca alma imañ k'ochunac Israel marcanquir reyinacataquejj k'ochuraquim:\n Khepa urunacamataquejj mä suyt'añaw utjasqui: wawanacamajj marcaparuw cuttanjjapjjani. Naya Tatituw ucjja arsta. Efraín marcan t'akhesitapjja ist'twa, jupanacasti sapjjewa: ‘Nayajj mä uri vaca kallur uñtatäyätwa, ucampis jumajj ajja tucuyista; juman ucaru cuttayanjjeta, jumätaw Tatitojjajja, Diosajjasa. Nayajj jumatjja jayarst'awaytwa, ucampisa jichhajj walpun amtta saranucutajj-jja; juchajj uñt'astwa, ucatsti charajjaruraquiw lek'esta; p'enkachata, jisc'achjataraquiw uñjasta, wayna urunacajjan jucha luratajj laycu.’ “Efraín marcajj nayataquejj munat wawajjawa; takenit sipansa sinti munat wawajjawa. Juparu tokenokcä ucasa, janipuniw nayajj jupatjja armascti; chuymajjajj ch'alljjtituwa, jupatsti walpun qhuyapayasiractjja. Naya Tatituw ucjja arsta.\n Abimelec khepatsti, Isacar sat tributjja mä chachaw utjäna Tola sat sutini, jupasti Fúa chachan yokapänwa, uqhamarac Dodo chachan allchhiparaqui, jupawa sayt'äna Israel marcar khespiyañataqui. Aca Tola chachasti Samir sat chekanwa jacäna, Efraín utjqui uca lomanacana. Jupasti pä tunca quimsan maraw Israel marcarojj apnakawayasa jiwjjäna. Ucatsti Samir sat chekaruraquiw imt'jjapjjaraquïna. Uca khepatsti Galaadanquir Jair chachaw, sayt'araquïna; jupajj pä tunca payan maranacaraquiw Israel marcarojj apnakawayaraquïna. Jair sat chachasti quimsa tunca yokanacanïnwa. Sapa maynis asnjjataw sarnakapjjerïna, uqhamaraqui Galaad chekanjja mä marcaniraquïnwa. Uca quimsa tunca marcanacasti jichhürcamajj uñt'atawa “Jair chachan marcanacapawa” sasa. Jair chacha jiwjjepansti Camón sat chekaruraquiw imt'jjapjjaraquïna. Israelitanacasti wastatampiw Dios nayrakatana jan walinac lurjjapjjaraquiquïna cunayman Baal Astarté sat c'ari diosanacar yupaychasina. Uqhamarac Siria, Sidón, Moab, Amón uca marcanquirinacan diosanacaparu, filisteonacan diosanacapar yupaychasinjja Diosaru take chuyma yupaychañjja apanucjjapjjänwa. Ucatpï Diosajj colerasisinjja filisteonacampi, amonitanacampi t'akhesiyatäñarojj catuyänjja. Uca urutsti filisteonacampi, amonitanacampejj tunca quimsakallkon maranacaw Galaad sat chekan jaquir israelitanacarojj wali t'akhesiyapjjäna. Aca Galaad sat orakenacasti Jordán jawirat mayscatancänwa amorreonacan orakepana. Ucampis amonitanacajj Jordán jawirjja maqhatanipjjaraquiquïnwa Judá, Benjamín, Efraín sat tribunquirinacampi nuwasiñataqui. Uqhamaw israelitanacajj wali llaquita, jan walt'añana jicjjatasipjjäna. Ucatsti israelitanacajj Diosaruw yanapa mayipjjän aqham sasa: “Dios Tatitu, juma contraw nanacajj jucha lurapjjta, uqhamarac apanucupjjaracsmawa c'ari diosanacaru yupaychatanacajj laycu” sasa. Ucat Diosajj saraquïnwa: “Jumanacasti t'akhesiyatäpjjayätawa egipcionacana, amorreonacana, amonitanacana, filisteonacana, sidonionacana, amalecitanacana, madianitanacana uqhama. Ucampis cunapachatejj nayaru arnakasinipquista ucqhajja nayajj jumanacarojj khespiyapjjsmawa. Uqhama khespiyatäcasinsa jumanacajj nayatjja armasisipcaquistawa yakha c'ari diosanacaru yupaychaña laycu. Uca laycusti nayajj janiw mayampis khespiyapquirismati. Jichhasti, ¡sarapjjam, ucat mayipjjaraquim yanapa cawquïr diosanacarutejj ajllisipcta ucanacaru! ¡Jupanacasti jumanacarojj khespiypan cunapachatejj wali llaquita, jan walt'añana jicjjatasipcta ucqhajja!” sasa. Uqham ist'asinsti israelitanacajj, Diosarojj sapjjaraquïnwa: “Nanacajj juchwa lurapjjta. Jichhasti nanacampejj cunjämarutejj muncta uqhamaruy luram, ucampis nanacajj achict'asipjjsmawa, jichhajj khespiyapjjaquitaya” sasa. Israelitanacajja uca c'ari diosanacjja apanucjjapjjänwa, Diosaru cutt'asa yupaychañataqui. Ucatsti Diosajja janiw muncänti israelitanacan t'akhesiscañapjja. Amonitanacajj tantacht'asisinjja Galaad sat chekaruw campamento uchantasipjjäna, ucampis israelitanacajja uca quipcaraquiquiw tantacht'asisajj Mizpa sat chekaruraquiw campamento uchasipjjaraquïna. Galaad sat chekana jaquir israelitanacajja jilïrinacapampejj amtapjjänwa: “Qhititejj amonitanac contra nuwasiñataqui sartcani ucawa aca Galaad sat orakenacana take jaquirinacarojj apnakani” sasa.\n Yapunacajj llaccaña tucjatawa, orakejj lutt'ataraquiwa. Trigos janiraquiw utjcjjeti, uva yapunacas k'ala wañsutaraquiwa, olivo kokanacasti k'ala ancuntataraquiwa. Jumanacasti yapuchirinaca, uqhamarac uva yapu uñjirinaca, jichhajj llaquisiñata jachapjjam, yapunacaman tucusitapata, trigosa, cebadasa jan achcjjatapata. Uva yapunacajj k'alaw wañsuwayjje, higo yapunacas tucusiwayjjaraquiwa. Granado kokanacasa, palmeranacasa, mansanonacasa, uqhamarac take kokanacasa k'alaw wañsuwayjje. ¡Uqhamaraquiw take jakenacana cusisiñapas chhaktawayjje! Jumanacasti sacerdotenaca, Diosan altarapan irnakerinaca, chhanqha isinacampi isthapisipjjam, llaquisiñatsa jachapjjaraquim, Diosan templopana jan trigosa, ni vinosa ofrenda churañataqui utjatap laycu. “Marcarusti tantacht'apjjam ucatsti ayunapjjaraquim; jilïri jakenacarusti, uqhamarac aca marcan jaquir take jakenacarusa Tatit Diosapan templopar tantacht'apjjam, ucatsti Tatitut mayisipjjaraquim. ¡Ay cunaquïcani, Tatitun urupajj jac'achasinjjewa! ¡Ajjsarcañ uruwa, take ch'amani Diosasti t'unjatäñaswa apaniraqui! Jiwasan uñjcatawa mank'añjja apakapjjestu, Diosasan templopansti cusisiñajj tucusjjaraquiwa. Jathasti pachpa sucanacwa jiwsuwayjje, trigosti chhaktjjaraquiwa, trigo imañ pirwanacasti tucjataraquiwa. ¡Uywanacas wararipjjewa! Vacanacasti inamayaquiraquiw pastsa thakasipqui, ovejanacas tampacha tampacharaquiw jiwarasqui. “¡Jumaruw art'asinsma Tatay, wasaranquir pastonacsa, pampanquir kokanacsa ninaw k'al naqhantawayjje! Pampanquir animalanacas jumaruw art'asinipjjtam, jawiranacan umanacas wañsjjatap laycu, ninasti pastonacjja k'alwa nacsuwayjjaraqui.\n Inach Diosajj perdonistani, jach'a colerapsa apartayasjjaraquispa, uqhamat jani jiwarañasataqui” sasa. Diosasti uñjänwa Nínive marcanquir jakenacarojj uqham lurasquiri, jan wali sarnakäwinacapsa apanucusquiri, uqham uñjasinwa Diosajj jupanacat qhuyapt'ayasjjäna, janiraquiw cuna castigotejj jutañapäcana ucsa apayancjjänti.\nSapjjsmawa, uca pachpawa alajjpachanjj juc'amp cusisiñajj utji mä juchararan arrepientisitapatjja, llätunc tunca llätuncani asqui jakenacajj jan cunats arrepientisipjjañapajj utjqui ucanacat sipansa.\nsänwa: “Horasajj phokhasjjewa. Diosan reinopasti jac'ancjjewa. Juchan sarnakañanacjja apanucupjjam, khespiyasiñ arunacapar iyawsapjjaraquim” sasa.\n Ucapachasti Jesusajj tokenokañ kalltäna, cawqui marcanacantejj walja milagronacas luratäcäna uca marcanac contra, ucanquir jakenacajja juchanacapat jan arrepientisipjjatap laycu. Saraquïnwa: “¡Llaccañätaw jumajj, Corazín marca! ¡Camachcaquït jumajj, Betsaida marca! Tirompina Sidonampintejj take aca milagronacajj lurasispäna ucajja, ucspachaw jupanacajj take jan wali luräwinacapat arrepientisisinjja nayan ucar jutjjapjjasapäna, llaquisiñ luto isinacamp isthapita. Ucampis nayajj sapjjsmawa, taripäwi urunjja jumanacaw Tironquirit sipansa, Sidonanquirit sipansa jach'a mutuña catokapjjätajja. Uqhamaraqui jumajj Capernaum marca, ¿amuyastati alajjpachcama jach'aru aptatäña? Infierncam apakatäyätawa. Sodomantejj acan lurasqui uca milagronacajj lurasisapänjja, uca marcajj jichhürcamaw utjascasapäna. Ucampis nayajj sapjjsmawa, taripäwi urunjja jumanacajj uca Sodomanquirinacat sipansa juc'amp t'akhesiñwa catokapjjätajja.”\nDiosarojj maytwa jumanacar amuyt'ayañapataqui, cawquïri suyt'äwitaquitejj jawsquistu uc yatipjjañamataqui, cunja muspharcaña jach'a herenciatejj Diosajj churqui jupanquirinacaru uc yatipjjañamataquiraqui,\nMäquiw c'umar sarnakasiñjja churjjestani, jupa nayrakatan jacañasataquiw sartayasjjaraquistani.\nTatitojj siwa: “Qhuyapayasiñajj uñacht'ayañ horasajj puriniwa, ucat saracsmawa, khespiyasiñ urojj puriniwa, nayasti yanaparacsmawa. Nayaw jumarojj arjjatsma, juma laycu arust'äwinacajj aca marcampi lurañataqui, aca marca wasitat sayt'ayjjañajjataqui, uca tucjat orakenaca wasitat catusjjapjjañapataqui,\ncusisiña k'ochunacaw ist'asini, casarasirin k'ochunacapaw ist'asini, ucatsti sapjjaraquiniwa: ‘Take ch'amani Diosaru yuspagarapjjam, Tatitusti sumawa, munasiñapas wiñayataquiraquiwa’ sasa. Templorusti yuspagaraña ofrendanac apanipjjaraquini. Jïsa, nayaw asquiru tucuyä aca marcan sarnakäwipjja. Cunjämäcäntejj kalltanjja uqhamäñapataqui. Naya Tatituw ucjja arsta.”\nkhespiyäw cusisiñam wasitat churjjeta, ch'aman ajayumamp thurt'ayita.\nChijinac toke irpaquipasista, jach'a llaquinac uñt'ayista, ucampis machakat jacayjjetäta, orak mankhatpach wayst'asjjetäta;\n ¿Cunatraqui nanacarusti wiñayataqui armapjjetätasti? ¿Cunatraqui walja maranaca nanacaru apanucupjjetätasti? ¡Tatay, juman ucaru cuttayanjjapjjeta, nanacasti cuttanjjapjjäwa! ¡Cunjämtejj nayrajj jacapcäyätjja uqhamac jacayjjapjjeta!\n “Jumanacasti uñjapjjam, nayasti Elías profetaruw qhitanipjjäma janïra Diosan urupa jutquipana, cawquïri urutï wali jach'äni, uqhamarac wali ajjsarcayäni. Juparaquiw awquinacampi wawanacampsa sumancthapiyjjani. Janitejj uqhamäcani ucapachasti nayaw jutä, ucatsti take marcpacharuraquiw mutuyaraquï k'ala t'unjasina.”\n juman ajllit chacharusti yanapt'aquimaya, jumaw uca chacharojj ch'amañchtajja, nanacasti janipuniw mayampis jumat sarakapcäti; jacañay churapjjeta, juma saparuquiw aytasipjjäma. Take atipir Diosay, cunjämäpcäyättejj uqhamaruy cutjtayjjapjjeta, ¡qhuyapayasiñamampiy uñtanipjjeta, nanacasti khespiyataw uñjasipjjä!


Goni ukhamaraki Sánchez jupanakan arxatirinakapax uka juchanchawix turkañapa suyapxi | Radio San Gabriel\nAmthapisina, qhiphariri pä waranqa kimsani mararu kut'asinx amtsnawa kunjamas gas arxatasinx aka markasanx ch'axthaptawinakax utjanxa, ukakipanx walja usuchjatanaka, jiwatanaka ukhamaw qhipharawayi. Ukampis khitinakatix taqi jupanakan wilamasinakapakis justicia utjañapa mayiwayapxi. Ukhata jichhakamax tunkat jila maranakaw maykipawayxi. Ukatx yatisiwayanpi niya llätunka wila masinakay juicio civil utjañapataki ch’amanchawayapxch iukhamana khaysa Estados Unidos Florida anqax markanx Gonzalo Sánchez de Lozada ukhamaraki Carlos Sánchez jupanakax juicio civil satakis ukampi juchanchatapxañapataki.\nUka amtax ukhamaruw phuqhasiwayi. Jichhax khitinakatix Tribunal ciudadano ukhama ut’ayata markachirinakax jikxatasiwayapxi khaysa anqax markanx amtawayapxiw uka pani markachirinakax juchaniw sasina ut’ayaña. Ukañkamax khaysa anqax markanx khitinakatix kamachi phuqhayirinakax janiraw qhipha arunaka sawayapkiti, akat mä qawqha urunakanxay amtawinakax qhanstayatachispan jupanakata ukham yatiyapxi.\nUkañkamax khitinakatix victimas de octubre 2003 uñt’atapkis jupanakax sawayapxiw atipataniwa uka juchanchawixa. Ukatx jupanakana mayni arxatiripax qhanachawarakiwa Gonzalo Sánchez de Lozada ukhamaraki Carlos Sánchez markachirinakax sapa maynirux mä millón de dólares ch’uxña qullqinakaru mistsutxay kut’aychispa, ukasti taqinirusti tunka millones uka ch’uxña qullqinaka kut’ayapxchispa. Ukañkamax juchanchawi arkayatanakan arxatirinakapax kuntix uka Tribunal ciudadano siskis ukax turkaniw sasinarakiw kamachi phuqhayirinakana qhipha arunakapa suyapki.